11:49 / 01.07.2017\nИлонлар ўзига хос тана тузилишига эга бўлган, ўлчами 20 см дан 10 м гача етадиган ҳайвондир. 2700 га яқин тури маълум. Танаси ҳар хил йўғонликда бўйига чўзилган. Думи ҳамиша танасидан калта. Оёғи бўлмайди. Ўзига хос ажойиб ҳаракатланиш усули, хатти-ҳаракатлари, заҳар тишлари ва ҳаракатсиз тик қараб туриши туфайли илонлар ҳақида канчадан-қанча эртак ва афсоналар тўқилган ҳамда кўп халқлар орасида илондан қўрқиш ҳисси пайдо бўлган, деб хабар беради ФВВ матбуот хизмати.\nТошкент ва Самарқанд вилоятидаги тоғларда ва Қорақалпоғистондаги текисликларда қалқонтумшуқ илон яшайди. Бу республикада тарқалган бирдан-бир чинқириқ ёки шақилдоқ илондир. Танасининг узунлиги 68 см гача, думи қисқа 4—8 см бўлади. Устида тўқ рангли кўндаланг доғлари бор. Қалқонтумшуқнинг типик яшаш жойлари шимолда - тупроқли ва қумли чўллардир. Жанубда у баланд тоғлардаги арчазор ўрмонларда ва тош уюмлари бўйлаб алп ўтлоқларигача (3200 м ва ундан баландроқ) учрайди.\nКўлвор илон анча йирик бўлади, йўғонлиги одамнинг билагидек келади. Танасининг узунлиги 160 см ча, думи эса 20 см дан ортиқ эмас. Энг оғир кўлвор илоннинг массаси 3 кг ча келади. Усти оч ёки тўқ кул ранг, сарғиш ёки жигарранг тусли. Ўзбекистонда Туркистон тоғ олдиларида (Ховос), Нурота, Зарафшон тизма тоғлари, Кўҳитанг ва Ҳисор тизма тоғлари этакларида учрайди. Бу илон кобрага нисбатан анча кўп тарқалган. Зарафшон тизма тоғи ва Нурота тоғларининг баъзи жойларида баҳорда кунига бештагача, баъзан эса ундан кўп кўлвор илонни учратиш мумкин. Кўлвор илон тоғларда, тоғ олдиларида ва тоғларнинг атрофларидаги водийларда яшайди. Қишлоқларда ва тоғ этакларидаги боғларда, булоқларнинг бўйида, тоғлардаги тош уюмлари орасида кўп учрайди.\nАгар сизни заҳарли илон чақса, дарҳол жароҳатни қўлингиз билан сиқиб чиқаринг ёки оғзингиз билан сўриб ташланг. Илоннинг заҳари сўлак таъсирида қисман парчаланади ва одам оғзи орқали ҳеч қачон, ҳатто бузилган тиши бўлган тақдирда ҳам заҳарланиши мумкин эмас. Қонни 5-8 минутдан ортиқ сўриб ёки сиқиб чиқариш мумкин эмас. Шундан кейин марганцовка, цирка ёки содали сувга ҳўлланган бинт ёки пахта босиш керак. Жароҳатланган одам сув, лимонад, сут, кофе ичиши, тарвуз ейиши фойдали.\nФВВ заҳарли илон


Навбатдаги баҳс: Бу камзул қайси рангда?\nИнтернет фойдаланувчилари яна бир марта либос рангини аниқлашда турли қутбларга ажралишди.\nАйни вақтда ижтимоий тармоқ фойдаланувчиларининг бир қисми суратда келтирилган Adidas спорт камзули тилларанг логотипли қора либос эканини даво қилишмоқда. Иккинчи томон эса бу кийим оқ логотипли кўк либос эканини таъкидламоқда. Учинчи томоннинг айтишича, бу олтинранг логотипли яшил камзулдир.\nБу муҳокамалар Buzzfeed томонидан ўтказилган сўров кўпчилик одамларга либос оқ-кўк бўлиб кўринаётгани, баъзилар эса уни тўқ кулранг ёки яшил рангда ҳам кўраётгани ҳақида ахборот бергач, қизғинлашди.\nЭслатиб ўтамиз, роса 1 йил муқаддам, 2015 йилнинг 26 февраль куни жаҳон аҳли баъзиларнинг кўзига оқ-тилларанг, бошқаларга эса қора-кўк бўлиб кўринадиган кўйлак билан тўқнаш келганди. Ўшанда бу мунозараларга мусиқа ва кино оламининг таниқли вакиллари ҳам қўшилишганди.


Пайғамбарларнинг меросхўрлари бўлган уламои киромларнинг вазифаси ҳам асри саодатдан то қиёматга қадар айнан ушбу илоҳий омонатни – Қуръон ва Суннатни халққа етказиш бўлиб келган ва келмоқда. Аллоҳ таолога ҳамдлар бўлсинки, ушбу улкан масъулиятни шараф ила адо этган уламоларнинг вакили бўлган шайх Муҳаммад Содиқ Муҳаммад Юсуфнинг ҳам ана шундай улуғ хизматлари бор. Устозимиз ҳам халқимизга Қуръон ҳамда Суннатни етказдилар. «Тафсири Ҳилол» шайх Муҳаммад Содиқ Муҳаммад Юсуф ҳазратларининг Қуръонни етказишдаги улкан меҳнатлари маҳсули бўлса, «Ҳадис ва ҳаёт» туркуми Суннати набавийяни етказишдаги фидокорона хизматлари бўлди. Ҳазрат Қуръон ва Суннатни ўрганиш ва ўргатиш борасида яна бошқа қатор асарлар ҳам ёзганлар, бироқ «Тафсири Ҳилол» халқимизнинг қалб тўридан муносиб ўрин олиб, у кишининг шоҳ асарлари бўлиб қолди.\nЗамонамиз уламоларининг эътироф қилишича, «Тафсири Ҳилол»нинг яратилиши халқимизнинг маънавий ҳаётида, Ватанимизнинг тарихида улкан воқеа бўлди. Аввало, бу асар Мовароуннаҳрда тафсир ёзиш анъанасининг қайта тикланиши бўлди. Қолаверса, бу асар давр тақозоси билан она тилимизда ёзилган илк тафсирлардан бири бўлди. Шунингдек, «Тафсири Ҳилол» чоп этилиши юртимизда нафақат тафсир илмининг, балки умуман диний адабиётнинг қайта тикланишига туртки бўлди.\nБундан ташқари, «Тафсири Ҳилол»нинг дастлаб «Шарқ» нашриётида, сўнг «Ҳилол-нашр» матбаасида чоп этилиши юртимизда матбаачилик, муқовасозлик соҳаларини ҳам ривожлантириб юборди. Аммо «Тафсири Ҳилол» асарининг энг муҳим, энг асосий самараси салкам бир аср давом этган мустабид тузум даврида динидан, тилидан, китобидан маҳрум бўлаёзган халқимизнинг ўзликка қайтиши, диний қадриятларини англаши ва илоҳий масдар – Аллоҳнинг Каломи билан ўз она тилида танишиши бўлди. Муаллиф ҳазратлари ушбу тафсир «жаҳолат зулматида янги ойдек порлаб, маърифат ёғдусини сочсин» деган умидда яхши ният билан «Ҳилол» деб ном қўйган эдилар. Алҳамдулиллаҳ, орзулари ушалиб, бугунги кунда ҳилол атрофида юзлаб илму ирфон юлдузлари ҳам порламоқда.\n«Тафсири Ҳилол» асарининг яна бир ўзига хос жиҳати, муҳим хусусияти унинг муқаддимасидир. Ушбу муқаддимадан динимиз Ислом ҳақида, унинг дастури Қуръони Карим ҳақида комил ва шомил маълумотлар ўрин олган. Муқаддима ўқувчини Қуръони Карим билан таништиради, уни ўқиш, англаш ва ундаги илоҳий кўрсатмаларга амал қилишга ундайди. Шу боис, муаллиф Қуръон ўқишни инсон умридаги энг савобли, энг баракали ва энг фойдали фаолиятнинг ибтидоси деб атайди.\nУшбу тафсирни ўқишни оддий фаолият эмас, балки Роббул оламиннинг каломини ўқиш, Қуръони Карим оятларининг маъносини ўқиш, илоҳий дастурнинг тафсирини ўқиш эканини таъкидлаб, бундай улуғ иш учун алоҳида ҳозирлик, ҳиммат, ғайрат, эътибор ва саъй-ҳаракат зарурлигини айтади. Зеро, Каломуллоҳни биринчи бор Аллоҳ таолодан қабул қилиб олган зот, Аллоҳ таолонинг каломига энг биринчи рўбарў бўлган зот, Каломуллоҳни инсониятга етказган зот – севимли Пайғамбаримиз Муҳаммад Мустафо соллаллоҳу алайҳи васаллам: «Каломуллоҳнинг бошқа каломлардан фазли Аллоҳ таолонинг барча махлуқотларидан фазличадир», деганлар.\nАллоҳ таоло ушбу китоб орқали Ўзининг каломи шарифига ошно бўлишни насиб этгани улкан ва беназир саодатдир. Бинобарин, тафсир ўқисак, дунёдаги энг улуғ, энг муқаддас, энг пок, энг баракотли китобни ўрганаётган бўламиз. Муаллифнинг Қуръонга бўлган чуқур муҳаббати ила йўғрилган ушбу тафсир китобхонларимизга ана шундай тақдим қилинган.


10 январь куни қабул қилинган ва 20 январь куни кучга кирадиган қонунга биноан Иккинчи жаҳон урушида қурбон бўлган совет аскарлари хотирасига Таллинда ўрнатилган “Бронза аскар” ҳайкали бошқа жойга кўчирилиши мумкин. Ҳайкал жойи алмашиши шаҳардаги қабристонга дафн этилган рус аскарлари хокининг ҳам бошқа жойга кўчирилишини англатади. Бу ҳолат эса Москванинг жаҳлини чиқарди.\nРоссия ташқи ишлар вазири Сергей Лавров бу қарорни “ҳақоратомуз”, дея баҳолади.\n“Бу қарорни ҳақоратомуз қарор ҳисоблаймиз. Тарихдан сабоқлар чиқариб олиш ва ажратувчи чизиқларсиз ягона, умумий Европа қуриш заруратидан келиб чиқадиган мақсадлар билан бу қарорнинг мутлақо алоқаси йўқдир”, - деди С.Лавров.\nШуни айтиш керакки, “Озодлик” мухбири билан суҳбат чоғида мазкур масалада фикр билдирган россияликлар ҳам ўз вазири билан якдил бўлди.\nЭстониянинг Иккинчи жаҳон уруши даврида Совет Иттифоқи томонидан босиб олиниши ва эстон SS легионининг фашистлар Германияси томонида туриб советларга қарши курашгани Россия-Эстония муносабатларини чигаллаштириб келаётган масалалардир.\nЭстониядаги Мудофаа масалалари тадқиқот маркази эксперти, журналист Кадри Лиик Россия билан Эстония Иккинчи жаҳон уруши давридаги воқеаларни икки хил талқин этишини айтади.\nУ кўчирилиши мумкин бўлган ҳайкал масаласига тўхталиб: “Бу ҳайкал 1940 йилларнинг охирида Таллиннинг “озод қилиниши” аталмиш воқеа муносабати билан ўрнатилган эди. Совет қўшинининг 1944 йил кузида Таллинга кириб келишини “халоскорлик”, деб атайдилар. Бу воқеани эстонлар ҳар доим бошқача баҳолаб келган. “Халоскорлар” кетди, лекин оккупантлар қолаверди, “совет халоскорлари” Эстонияда Совет Иттифоқи тарқаб кетгунича турди”, - деди.\n“Халоскорлар” сўзини киноя билан ишлатади Кадри Лиик.\nУнинг айтишича, эстонларнинг Сибирь ва собиқ Иттифоқнинг бошқа минтақаларига сургун қилиниши уларнинг русларга ёмон муносабати сабабларидан биридир.\nРуслар Эстония аҳолисининг 25 фоизини ташкил қилади.\n“Вақт ўтган сари руслар жамоаси ҳайкалнинг маъносини ўзича кенгайтириб олди. Улар учун бу ёдгорлик 1944 йилнинг кузида Таллинга кириб келган аскарлар хотирасига ўрнатилган ҳайкалгина эмас, балки русларнинг Иккинчи жаҳон уруши давомида чеккан барча заҳматларини эслатувчи тимсолдир”, - дейди Кадри Лиик.\nЭстониялик руслар ҳар йили 9 май куни “Бронза аскар” ҳайкали олдида йиғилиб, Ғалаба байрамини нишонлайди. Бу ҳолат эса, журналистнинг фикрича, 9 майни асло Ғалаба байрами сифатида тан олмайдиган эстонларнинг ғашини келтирмоқда. Ўтган йил 9 май кунги тадбирлар руслар билан эстон миллатчилари ўртасидаги можарога айланиб кетди. Воқеага полиция аралашишга, томонларни ажратишга мажбур бўлди.\nХўш, ҳайкал ва қабрлар чиндан ҳам бошқа жойга кўчириладими? Ҳозирча, дейди эстон журналисти, бу масалага на ҳа ва на йўқ, деб жавоб бериб бўлади. Чунки март ойида парламент сайлови ўтказилади ва қонун бекор қилиниши ҳам мумкин. Баъзи сиёсий партиялар рус сайловчилари кўнглига қарашга мажбур.


Нурободдаги икки маҳаллани сел босди, жабрланганлар йўқлиги айтилди\n31 октябр 2020, Тошкент вақти: 20:46\nАввалроқ Сардобадаги сув тошқини аҳолига катта зарар етказган эди.\nСамарқанд вилоятининг Нуробод туманидаги “Гирдиқўрғон” ва “Дўстлик” маҳаллаларида 4 май куни кучли жала оқибатида сел келди.\n“Дарё” нашрининг хабар беришича, соат тахминан 15:00 да бошланган сел оқибатида Самарқанд—Қарши йўлининг 52-километрини сув босди. Сел натижасида “Гирдиқўрғон” маҳалласидаги Жом ота қабристонининг 50 квадрат метри ҳам сув остида қолган.\nХабарда айтилишича, сел натижасида ҳеч ким жабрланмаган, турар-жой биноларига етказилган зарар ҳақида ҳам маълумот йўқ.\n“Туман Фавқулодда вазиятлар бошқармаси, туман прокурори ва туман ИИБ бошлиғи ва бошқа мутасадди ташкилотлар билан ҳамкорлигида автомагистрал йўлининг асфальт қопламасидаги лойқа чўкиндилар ва қувурлар махсус транспорт воситалари ёрдамида тозаланиб, хавф бартараф этилди”, дейилади хабарда.


10:10 26.06.2020 (Янгиланган 10:11 26.06.2020)\nГап Россияга ишчи виза билан ишлашга келётган хорижий фуқаролар ҳақида кетмоқда. Россияга визасиз кириш ҳуқуқига эга бўлган давлатлар фуқаролари (шу жумладан Ўзбекистон ҳам) ушбу квоталарга кирмайди.\nТОШКЕНТ, 25 июн - Sputnik. Россияда меҳнат визаси орқали келган чет элликлар сонини деярли 40 мингга қисқартириш режалаштирилмоқда.\nБу ҳақда норматив-ҳуқуқий ҳужжатлар лойиҳалари федерал порталида эълон қилинган қонун лойиҳасида айтилган.\nАгар 2020 йилда квота 144 мингдан ортиқ кишига тақдим этилган бўлса, 2021 йилда бу кўрсаткич 104 993 кишигача камайтирилиши режалаштиришмоқда.\nКвота 15 ноябргача шаклланиши керак. Ҳозирда лойиҳа муҳокама босқичида.\nҚуйидаги йўналишларда чет эллик ишчиларини қисқартириш режалаштирилган:\nсабзавотчилик, ўрмончилик ва ўрмон тайёрлов, шунингдек ёғоч тайёрлаш;\nдўконларда алкогол ва тамаки маҳсулотларининг чакана савдоси;\nқуруқликдаги автотранспортда йўловчи ва юкларини ташиш;\nбинолар ва ҳудудларга хизмат кўрсатиш;\nдорихоналар, стационар бўлмаган савдо объектлари ва бозорлар, шунингдек дўконлар, чодирлар, бозорлар ташқарисидаги чакана савдо;\nкўчмас мулкни бошқариш;\nЧекловлар тоғ-кон, кон-капитал қурилиш, монтаж ва қурилиш-монтаж ишларида ишлайдиган чет элликларга нисбатан ҳам қўлланилмайди.


2021 йилдан меҳнат дафчаси тўлдирилмайди | Коммерсант.Уз\n“Қоғоз”даги меҳнат дафтарчасига ёзувлар 2021 йил 1 январгача киритилади.\n1,488 марта кўрилган 03.11.2017 Ўзбекистон янгиликлариЯнгиликлар\nМамлакатимизда “Электрон меҳнат дафтарчаси” тизими жорий этилмоқда. ҚҲТБТ порталида Меҳнат кодексига тузатишлар лойиҳаси жойлаштирилди. Унга кўра, 2019 йил 1 январдан бошлаб илк маротаба ишга кираётган ходимлар учун қоғоз кўринишдаги меҳнат дафтарчасини бериш тўхтатилади, меҳнат стажи ва ижтимоий суғурталаш бўйича бадаллар ҳисоби электрон тарзда юритила бошланади. Деб хабар беради norma.uz сайти.\n– ходимнинг паспорт маълумотлари;\n– СТИР ва жамғариб бориладиган пенсия ҳисоб рақами;\n– олинган касбий таълим шу жумладан ўқишни тугаллаганлиги тўғрисидаги маълумотнома (диплом) рақами;\n– ишга қабул қилинган санаси, меҳнат шартномани ўзгартириш ва тугатиш тўғрисидаги маълумотлар (иш жойи ва лавозими (касби) кўрсатилган ҳолда).\nАммо ходимнинг илтимосномасига биноан унинг “қоғоз”даги меҳнат дафтарчасига ёзувлар 2021 йил 1 январгача киритилади (агар у 2018 йил 1 январгача берилган бўлса). Аммо 2021 йил 10 январигача бўлган муддатда улар шахсий сақлаш учун эгасига топширилади.\n– 2019 йил 1 январдан кейин берилган қоғоз шаклдаги меҳнат дафтарчалари;\n– 2021 йил 1 январдан кейин қоғоздаги меҳнат дафтарчалари бланкларига киритилган қайдлар.\nРоссияда ўзбекистонликларнинг ишга жойлашуви осонлашади. 646 26.12.2017\nОнлайн бронлаш ва сотиш эвазига ЯСТ камайтирилади. 527 30.11.2017\nЎзгартиришлар тахминан келгуси йилнинг 1 январидан бошлаб амал қила бошлайди....\nКорпоратив пластик карта ҳамма жойда қабул қилинади. 1074 23.10.2017\nЮридик шахслар ва ЯТТ вакиллари 5000 АҚШ долларигача бўлган товарлар экспортини Интернетда дастлабки...


«Сиз бизга кераксиз!» — Исломобод\nСиз шуердасиз Бош саҳифа → «Сиз бизга кераксиз!»\nislomobod Январь 20, 2019 0 Изоҳ\nБугун 20 январ куни Президентимизнинг 2017 йил 1 августдаги “Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш чора-тадбирлари тўғрисида”ги Фармони ижросини таъминлаш мақсадида, Самарқанд шаҳридаги “Хўжа Исҳоқи Вали” жоме масжидида вилоятдаги 400 дан зиёд эшитиш ва гапириш қобилияти чекланганлар билан “Сиз бизга кераксиз!” мавзусида суҳбат ўтказилди ва сурдо таржима олиб борилди. Унда Ўзбекистон мусулмонлари идораси, “Вақф” хайрия жамоат фонди раҳбар ходимлари ва Самарқанд вилоятида фаолият олиб бораётган диний соҳа ходимлари иштирок этдилар.\nСамарқанд вилояти бош имом хатиби З.Эшонқулов ташриф буюрганларга эзгулик, меҳр-оқибат ва ота-онанинг хизмати тўғрисида маъруза қилиб, буларнинг барчаси муқаддас ислом динининг кўрсатмаларидан эканини ёрқин тушунчалар билан ифодалаб берди.\nТашриф буюрганлар ичида адашганлигини тан олганлар ҳам бўлди. Ушбу диний-маърифий суҳбат натижасида турли сабабга кўра адашиб, миссионерларнинг таъсирига тушиб қолган ўнлаб эшитиш ва гапириш қобилияти чекланган кишилар ҳидоят топдилар. Улардан бири: “Мен шу пайтгача уларнинг алдови билан яшаб келдим. Улар турли хил йўллар билан маблағ йиғиб олишиб, охирги вақтда бизларнинг тинчимизни бузадиган бўлишди. Улар бизларнинг яқинларимиздан айиришди. Ака-ука, ота-боладан юз ўгирди. Мана энди мен ҳақиқий дин ислом дини эканини тушундим, хозир иймон келтириб мусулмон бўламан, минг афсуски олдинроқ ислом дини ҳақида маълумотга эга бўлмаган эканман ”, деб иймон калимасини ташриф буюрганларнинг олдида ўзиниг тилида келтирди. Бу ҳолатни шоҳиди бўлиб турганларнинг қалблари юмшади, кўзлари қувонч ёшларига тўлди.\nКелгусида шундай диний-маърифий тадбирлар Самарқанд вилоятининг туман ва шаҳарларида манзилли ўтказилишига келишиб олинди. Ана шундай тадбирларнинг дастлабкиси 23 январь куни Иштихон туманидаги “Иштихон” жоме масжидида ўтказиладиган бўлди


Шавкат Мирзиёев: Энди ҳар бир имом ўзининг ҳудудидаги мўмин-мусулмоннинг яхшисигаям, ёмонигаям жавоб беради\nЎзбекистон Республикаси президенти Шавкат Мирзиёев 31 август куни «Шаҳидлар хотираси» хиёбонига ташриф буюриб, қатағон қурбонларини ёд этиш маросимида қатнашди.\nДавлат раҳбари юртимизда фидойи ва ватанпарвар боболаримизнинг ҳаёти ва меросини ўрганиш, хотирасини абадийлаштиришга катта эътибор қаратилаётгани қайд этди. Мамлакатдаги тинчлик, эркинлик ва тўкинликнинг қадрига етиш, ватан мустақиллиги учун курашган шаҳидлар ҳаётини ёшларга ўрнак қилиб кўрсатиш лозимлигини таъкидлади.\n«Тинчликнинг қадрига етишимиз керак. Таҳликали дунёда вазият кун сайин эмас, соат сайин ўзгаряпти. Мана шундай оғир шароитда яшаяпмиз. Мустақиллигимиз учун курашган, машаққат кўрган, ёруғ кунларга интилган, шу йўлда адолатсиз қурбон бўлганлар, шаҳид бўлганларнинг ҳаётини ёшларга ҳар куни юз марта тушунтиришимиз керак. Масжидларда, жума намозларида дуо-фотиҳа қилиб, ваъзлар билан, оғирлик, вазминлик билан, ҳаёт билан ҳамнафас тарзда, амалий нарсаларни айтиб, халқимизни, мўмин-мусулмонларни тинчликни қадрлашга даъват қилсак, яхши натижа бўлади», - деди Шавкат Мирзиёев.\nЮртбошимиз мамлакатимизда уламоларнинг, имомларнинг ёш авлодни тарбиялаш, тўғри йўлга чақиришдаги долзарб вазифаларини кўрсатиб берди.\n«Тизим қиляпмиз, у бағрикенглик, маърифат ва маданият билан адашганларни тўғри йўлга солишни кўзда тутади. Имомларни ўқитиш тизимини ҳам ўзгартирамиз. Энди ҳар бир имом ўзининг ҳудудидаги мўмин-мусулмоннинг яхшисигаям, ёмонигаям жавоб беради. Имомлар оддий тил билан одамларга Исломнинг жамиятдаги ўрнини етказиши, тушунтириши керак. Энди масжидларда мўминларга динни худди биринчи синф боласига алифбодан сабоқ бергандек ўргатамиз. Мусулмон одам аввало оиласи, фарзандига тинчлик, омонлик тилайди. Бу билан ўзи яшайдиган юртга, ватанга тинчлик тилайди. Имомлар ўзи яшайдиган ҳудудда одамларга ўргатиши, таълим бериши, тўғри йўлга солиши керак», – деди Шавкат Мирзиёев.\nШунингдек, давлатимиз раҳбари маърифат тарқатиш йўлида одамлар ҳам қараб турмаслиги лозимлигини, ҳамма бир ёқадан бош чиқариб ҳаракат қилиши лозимлигини таъкидлади.\n«Биз ҳадислар мактабига асос солдик, Ислом цивилизация марказини барпо қилдик, «Мир Араб» мадрасасини олийгоҳ қилдик. Ҳар йили Ҳаж харажатларини 30 фоизга арзон қиляпмиз. Одамлар Ҳаждан нур олиб келсин, шукроналик туйғусини олиб келсин. Ҳаждан келган ҳар бир одам ўз қўшнисини маърифатга, эътиқодга инонтира олса, шундагина ватанимиз, жамиятимиз ўнгланиб бораверади.\nЯқинда Абдулла Қодирий бобомизнинг мактабини очяпмиз. Нимага? Ана шундай ватанпарвар, ҳақиқатпарвар одамларимизнинг ҳаётини ёшлар ўрганиши, улардан ўрнак олиши учун. Зулм бўлсаям улар «элим, халқим» деб жонини берган. Ота-боболаримиз Ўзбекистоннинг мустақиллиги учун курашган. Биз ўзимизнинг тинчлигимизни сақлаш учун жипс бўлиб, бир ёқадан бош чиқариб ҳаракат қилсак тўғри бўлади», - деди Шавкат Мирзиёев.\nIkrom Yodgarov 1 сентябр 2019 23:11\nAlbatta hamfikr yelkadosh bo‘lib harakat qilsak barcha maqsadlarimizga erishish oson kechadi...


Хатингизга жавоб - 11 Октября 2011 - Дневник - Vaisov Zarifbay Matchanovich\nГлавная » 2011 » Октябрь » 11 » Хатингизга жавоб\nАссалому алайкум. Хат ёзганингиз учун рахмат. Менинг исмим Зарифбой Матчанович Ваисов ёшим 54 да. 1979 йилда Хоразм Давлат Педагогика институтининг Химия ва биология факультетини тамомладим.\nШу йили октябрь ойидан Тошкент Шахрида Мирзо-Улугбек туманида жойлашган Узбекистон Фанлари Академияси кошидаги Усимлик Моддалаи Кимёси Институтида илмий изланувчи (стажер исследователь) булиб ишлай бошладим.\nИнститутда 2000 йилгача ишладим ва ишдан илмий ишимни химоя килмасдан кетдим.\nИнститутдан кетишимнинг сабаби олган билимларимни хаётда синаб курмокчи булдим ва тадбиркорлик ишини ургана бошладим.\nТадбикорлик ишини урганаман деганча мана 11 йил утиб кетди.Менинг хаётдаги бош максадим инсонларинг социологик ва иктисодий муаммоларини ечишга ёрдам берувчи кулланма китобни ёзиш эди. Бу китобни ёзиш учун хаётдаги барча муаммоларни урганиб чикиш ва шу билан бир каторда энг мухими бошдан кечириш хам керак эди.\nКарз олдим уни бера олмай иш изладим жуда хам куп харакатлардан сунг иш топдим ва карзни бердим. Вактлар утиши билан яна карзга ботдим, тинимсиз харакатлар натижасида бу "боткок”дан кутилиб чикдим, кискаси шундай килиб охири тадбиркорлик ишини ургандим.\nТадбиркор инсон хар доим даромад олиш учун янги янги тадбирлар ишлаб чикиши, иш лойихалари, бизнес режалари, янги гоялар ишлаб чикиши керак айникса, уз шахсий тажрибамдан келиб чикиб шуни ишонч билан таъкидлаб утишим лозимки,тадбиркор карзга ботса тадбиркорнинг мияси роса ишлайди, ишласа хам туну кун ишлайди.\nМен энди мен шунча йиллик илмий ва амалий изланишларим, олган тажрибаларимдан фойдаланиб электрон китоб ёзишга киришдим. Китобимда мен кандай килиб кунига 1,3,5,10,25,50,100 доллор ишлаш методикалрини ёзмокчиман.\nКитобнинг биринчи кисмининг бахоси 1 доллор яъни 1 wmz булади.\nКитобнинг 1-кисмида бугун кандай килиб 1 доллор ишлаш мумкин деган саволга аник жавоб берилади.Китобнинг 2-кисмида эса бугун кандай килиб 3 доллор ишланади деган саволга, 3 кисмида бугун кандай килиб 5 доллор ишлаш мумкин деган саволга жавоб берилади.\nКитоб 7 кисмдан иборат булиб, хар бир китобнинг сотилиш бахоси китобда бир кунда ишланадиган пулнинг микдорига тенг булади.\nМасалан: Сиз бир кунда 100 доллор пул ишламокчи булсангиз китобнинг 7 кисмини сотиб олишингиз керак булади.\nБу китоб шундай ёзишга харакат килинадики, китобни сотиб олган киши албатда уша курсатилган даромадни мехнат килса хам килмаса хам олади.\nАгар бу китобни ёзишда катнашишни хохласангиз бизнинг компанияга аъзо булинг.\nБизнинг компания аклий мехнат билан шугулланиб кушимча даромад олишни хохловчи кишилардан иборат булиб, Компанияга ташкилотчилар яъни, таъсисчилар ва шу билан бир каторда ушбу ишни амалга оширишда фойдаси тега оладиган мутахассис кадрлар керак булади.\nБу ерда курсатилмаган маълумотларни компаниямиз сайти http://stomillion.ucoz.ru/ га кириб олишингиз мумкин.\nИшларимиз хали анчагина хомрок, нима деганда ишни янги бошлаяпмиз. Амалга ошираётган режаларимизни хаётга тадбик этиш, ишимизни оммалаштириш, хуллас калом ишимизни яхшилаш, бизга фойдаси тегиши мумкин булган хар битта фикр-мулохазаларингизни борасида фикрларнгизни сайтимизда ёзиб колдиринг.\nХурмат билан Зариф ака.\nАсосий иш почтамиз zarifaka@mail.ru Биз сиз билан хар куни майл агент оркали сухбатлашишиб, ишимизни хаётга тадбик этамиз…


Ўзбекистон Қуролли Кучлари ташкил этилганининг 25 йиллиги ва Ватан ҳимоя-чилари кунига бағишлаб жойларда ўтказилаётган маданий-маърифий тадбирларда ана шундай фикр-мулоҳазалар билдирилмоқда. Муҳими, бундай эътирофлардан ҳарбий хизматни намунали ўтаётган мард ҳамда жасур йигитларнинг ота-оналари, яқинлари ҳам хурсанд.\nБухоро — Фарғона шаҳарлари ўртасида “Ўзбекистон — мустақил Ватанимиз, миллий армиямиз фахру ғуруримиз!” шиори остида уюштирилган “Менинг ўғлим — Ватан ҳимоячиси” номли видеомулоқотни кузатиб, бунга яна бир бор амин бўлдик. Тадбирда зиммасидаги бурчни Бухорода ўтаётган водийлик йигитлар, ўз навбатида, Фарғонада муддатли ҳарбий хизматни ўтаётган бухоролик ёшлар ва уларнинг ота-оналари иштирок этди.\n— Шу ерда туриб, ота-онам билан дийдорлашдим, — дейди Ўзбекистон туманидаги Бешкапа қишлоғилик Шуҳратжон Муҳаммадхонов. — Биз, аскарлар ва яқинларимизга шундай қулайликни -яратиб берган ташкилотчилардан миннатдормиз.\nМиллий армиямизда муддатли ҳарбий хизматни ўтаётганимдан ғурурланаман. Қисмимизда юксак билим ҳамда кўникмаларга эга бўлишимиз, ҳар томонлама чиниқишимиз учун барча шарт-шароит яратилган. Масалан, ўзим белбоғли кураш бўйича ҳарбий округ миқёсида ўтказилган турнирда фахрли 2-ўринни эгалладим. “Биз — буюк юрт фарзандларимиз” шиори остида округимизда ташкил этилган танловда эса “Энг яхши хонанда” йўналиши ғолиби, деб топилдим. Муҳими, ота-онамга қисм командирининг ташаккурномаси жўнатилди. Видеомулоқотда яқинларим ҳам ютуқларимдан мамнун эканликларини билдиришди.\nКўнгил туб-тубидан чиққан ғурур ва ифтихор ифодасига Нукус — Жиззах шаҳарлари ўртасида ўтказилган видеомулоқотда ҳам гувоҳ бўлдик. Унда Жиззах вилоятида муддатли ҳарбий хизматни ўтаётган қорақалпоғистонлик йигитлар ҳамда Қорақалпоғистон Республикасида аскарлик либосини кийган ўғлонлар, шунингдек, уларнинг ота-оналари -дийдорлашди.\nМулоқот чоғида таъкидланганидек, ҳозирги кунда миллий армиямизда хизмат қилиш ҳар бир йигитнинг юксак орзусига айланган. Бу Қуролли Кучларимиз тизимида олиб борилаётган ислоҳотлар самарасидир.\n— Ўғлим Рашиджоннинг муддатли ҳарбий хизматни ўтаётганига салкам бир йил бўлиб қолди, — дейди Хўжайли туманида яшовчи Маҳмуд Рўзимов. — Видеомулоқотда ёнма-ён тургандек бир-биримизнинг дийдоримизга тўйдик. Рашиджонга ҳарбийлик либоси жуда ярашибди. Буни кўриб, ғуруримга ғурур қўшилди. Очиғи, ана шу тадбир биз, ота-оналар ва хизмат бурчини шараф билан адо этаётган фарзандларимиз учун Ватан ҳимоячилари куни олдидан чинакам байрам туҳфаси бўлди.\nБундай ўзига хос мулоқот Сурхондарёда хизмат қилаётган андижонлик ҳамда Андижонда ўз йигитлик бурчини ўтаётган сурхондарёлик муддатли ҳарбий хизматчилар ҳамда уларнинг ота-оналари ёдида ҳам узоқ вақт сақланиб қолиши, шубҳасиз.\nЎзбекистон Республикаси Мудофаа вазирлиги, Ўзбекистон Республикаси Миллий хавфсизлик хизмати чегара қўшинлари, Сурхондарё ва Андижон вилоятлари ҳокимлиги ҳамкорлигида ташкил қилинган тадбирда сўз олганлар мамлакатимизда осойишталигимиз ва сарҳадларимиз дахлсизлигининг ишончли кафолати бўлган профессионал миллий армия шакллантирилганини алоҳида қайд этдилар.\n— Бир йўла икки фарзандим — Ҳасан ва Ҳусан Сурхондарёда ўз йигитлик бурчини ўтамоқда, — дейди Марҳамат туманида яшовчи Исмонбой Эргашев. — Улар билан суҳбатлашиб, кўнглим тоғдек кўтарилди. Армия эгизакларим ҳаётида ҳақиқий чиниқиш ва тобланиш мактаби бўлибди. Бундан бениҳоя мамнунман.\nВидеомулоқотда Андижон вилояти ҳокими Ш. Абдураҳмонов сўзга чиқди.\nОддий аскар Нортой Яхшиев Тошкент ва Қашқадарё вилоятлари ўртасидаги видеомулоқотда Муборак туманида яшовчи онаси Сабоҳат Муродовага пойтахт вилоятининг ҳарбий қисмларидан бирида адо этаётган хизмати давомида эришган ютуқлари ҳақида тўлқинланиб гапирди. Соҳага оид билимларни пухта эгаллаётгани, бир неча бор командирларининг ташаккурномасига сазовор бўлгани, олий ўқув юртига кириш учун имтиёз берадиган тавсиянома билан қайтишга интилаётганини ҳаяжон билан баён қилди. Онаси эса фарзандидан фахрланиб, севинч ёшларини тия олмади.\n— Видеомулоқот давомида Қашқадарё вилоятидаги ҳарбий қисмларнинг бирида ўз йигитлик бурчини адо этаётган ўғлим Нуриддин Мирзаолимовни бағримга боса олмадим, холос, — дейди Зангиота туманида яшовчи Арофат Рустамова. — Фарзандимнинг ўз олдига қўйган вазифаларни аъло даражада бажараётганлигини эшитиб, кўксим тоғдек кўтарилди.\nЖойларда бўлиб ўтаётган онлайн мулоқотлар аскарларга ҳам, уларнинг ота-оналарига ҳам катта қувонч бахш этаётир. Ҳаяжонли дақиқаларга бой учрашувларда ёш ижрочилар ҳамда мусиқага меҳр қўйган аскарлар ижросида концерт дастури намойиш қилинаяпти. Иштирокчиларга маҳаллий ҳокимликлар, хотин-қизлар қўмиталари ва бошқа ташкилотлар томонидан эсдалик совғалари топширилмоқда.\nМазкур рукндаги бошқа мақолалар: « Фаровонлик ифодаси\t«Нуроний» жамғармаси марказий кенгаши йиғилиши »


ХАТМИ ҚУРЪОНДАГИ БАСМАЛА МАСАЛАСИ\n«Бисмиллаҳир Роҳманир Роҳийм» ибораси «Басмала» дейилади. Осим қироатига кўра, басмала Фотиҳа сурасининг биринчи оятидир. Ҳанафий мазҳаби уламолари наздида у сурани очиш учун, суралар ўртасини ажратиш учун нозил қилинган мустақил оятдир. Ҳар икки қарашга кўра ҳам, басмала Қуръони Каримдан бир оят ҳисобланади. Хатм деганда Қуръони Каримни тўлиқ ўқиб чиқиш тушунилар экан, бунда бирор оят истисно қилинмаслиги керак. Шунга кўра, намозда жамоатга хатм қилинганда, яъни Рамазондаги таровеҳларда басмалани бир бора бўлса ҳам жамоатга эшиттириш керак бўлади. Биз бу ҳақда мазҳабимиз манбаларига мурожаат қиламиз.\n214 дан 299 сахифа


Тошкент шаҳридаги Инҳа университетида қабул жараёнларига бағишланган видеоконференция бўлиб ўтади\n18:32 / 28.04.2016\nТошкент шаҳридаги Инҳа университети 4 май куни бўлиб ўтадиган 2016-2017 ўқув йили қабул жараёнларига бағишланган видеоконференция ўтказади.\nЯнги ўқув йили учун қабул жараёнларини самарали ташкил этиш, академик лицейлар ва касб-ҳунар коллежларининг битирувчиларини Тошкент шаҳридаги Инҳа университетига ўқишга қабул қилиш шартлари билан кенгроқ таништириш мақсадида республика ҳудудларида турли учрашувлар ва тарғибот тадбирлари ташкил этиб келинмоқда. Бу ҳақда университет матбуот хизмати хабар бермоқда.\nУшбу тадбирлар доирасида Тошкент шаҳридаги Инҳа университети 4 май куни соат 11.00дан бошлаб “Тошкент шаҳридаги Инҳа университетининг 2016-2017 ўқув йили қабули” мавзусида видеоконференция ўтказади. Видеконференция олий таълим муассасалари ҳамда “Ўзбектелеком” АК ҳудудий видеоконференцалоқа студияларида ўтказилади.\nВидеоконференция ишида академик лицей ва касб-ҳунар коллежларининг битирувчилари ва уларнинг ота-оналари иштирок этишлари мумкин. Мазкур тадбир давомида битирувчи талабалар ва уларнинг ота-оналарини университетнинг 2016-2017 ўқув йили қабул жараёнида топшириладиган зарур ҳужжатлар, имтиҳон ва талабаликка қабул қилиш шартларига оид батафсил маълумотлар олишлари мумкин бўлади.\nТошкент шаҳридаги Инҳа университети маъсул ходимлари абитуирентлар ва уларнинг ота-оналарини қизиқтирган барча саволлларига жавоб берадилар.\nТадбир ҳақидаги қўшимча маълумотлар университет расмий сайтида маълум қилинган.


Ўзбекистон элчихонаси Москвада ватандошлар иштирокида бўлиб ўтган можароли вазиятни ўз назоратига олди — Sof.uz\nЎзбекистон элчихонаси Москвада ватандошлар иштирокида бўлиб ўтган можароли вазиятни ўз назоратига олди\nЎзбекистоннинг Россиядаги элчихонаси консуллик бўлими оммавий ахборот воситаларида Москва шаҳрининг Шелепихинская набережная ҳудудида Ўзбекистон ва Тожикистон фуқаролари ўртасида юзага келган можаро ҳақидаги хабарлар тарқатилиши муносабати билан ушбу вазиятни ўз назоратига олди, шунингдек, Россиянинг тегишли тузилмалари билан алоқада бўлиб турибди, деб хабар берди «Дунё» АА мухбири.\nДипломатик миссия маълумотига кўра, 1 апрель куни маҳаллий вақт билан соат 9:00да полиция Шелепихинская набережнаяда жойлашган 34/7-уй ҳудудида фуқаролар ўртасида юзага келган можаро ҳақида хабар олган.\nҲибсга олинганлар «майда безорилик» моддаси бўйича маъмурий жавобгарликка тортилган. Суд органлари фуқароларни маъмурий ҳибсга олиш тўғрисида қарор қабул қилган. Ички ишлар ходимлари судга ҳуқуқбузарларни Россия ҳудудидан чиқариб юбориш бўйича ҳужжатлар тайёрламоқда.\nОАВ хабарларида можарода 120 га яқин киши иштирок этгани тўғрисида тарқатилган маълумотлар ҳақиқатга тўғри келмайди. Чунки бир гуруҳ шахслар яқин атрофда бўлиб, можарони кузатиб турган (ушбу объект ёпиқ ҳудуд бўлиб, ундан фақат назорат пункти орқали кўчага чиқиш мумкин).\nВазият элчихонанинг консуллик бўлими назоратига олинган.


⇒ ЎЗБЕКИСТОН – ЁШЛАР МАМЛАКАТИ\nЎЗБЕКИСТОН – ЁШЛАР МАМЛАКАТИ\n13932 | 24 Июль 2019 й.\nСайёрамизнинг эртанги куни, фаровонлиги фарзандларимиз қандай инсон бўлиб камолга етиши билан боғлиқ. Бизнинг асосий вазифамиз – ёшларнинг ўз салоҳиятини намоён қилиши учун зарур шароитлар яратишдан иборат.\nЎзбекистон Республикаси Президенти Шавкат Мирзиёевнинг БМТ Бош Ассамблеясининг\n72-сессиясида сўзлаган нутқидан\nҲар қандай давлатнинг тарихий тараққиёт йўлидан маълумки, юртнинг жадал ривожланиши, муайян ютуқларга эришиши, халқнинг фаровон бўлиши ўша давлатда ёшлар таълим-тарбияси ва келажагига бериладиган эътибор даражасига чамбарчас боғлиқ. Шу маънода, Ўзбекистонда ёшлар масаласи давлат сиёсатининг энг устувор йўналишларидан бири ҳисобланади.\nМамлакатда ёшларнинг ҳуқуқ ва манфаатларини ҳимоя қилиш, уларга зарур шарт-шароитлар ва имкониятларни яратиб бериш борасида мустаҳкам ҳуқуқий база яратилган ва бу тизим замон талабларига ҳамоҳанг равишда такомиллаштириб борилмоқда. Хусусан, бугунгача парламент томонидан ёшларга оид 40 дан зиёд қонун ҳужжатлари қабул қилинган бўлиб, 30 дан ортиқ халқаро ҳуқуқий ҳужжатлар ратификация қилинган.\nПрезидент Шавкат Мирзиёев томонидан айни даврда инсоният тарихидаги энг кўп ёшлар қатлами билан яшаётганимизни инобатга олган ҳолда БМТ минбарида Ёшлар ҳуқуқлари тўғрисидаги БМТ конвенциясини қабул қилиш таклифи илгари сурилгани ҳам халқаро ҳамжамият томонидан илиқ қаршиланди. Ўзбекистон раҳбари бунга асос қилиб, бугун дунё миқёсида ёшларнинг сони икки миллиарддан ортиб кетгани, халқаро терроризм ва эсктремизм шиддат билан ўсиб бораётган бир пайтда ёшларга ҳимоя зарурлигини муҳим омиллар сифатида асослаб берди.\nШавкат Мирзиёевнинг Ўзбекистон Республикаси Президенти сифатида биринчи имзолаган қонун ҳужжати – 2016 йил 14 сентябрдаги «Ёшларга оид давлат сиёсати тўғрисида»ги Қонун эканида ҳам рамзий мазмун-моҳият мужассам. Бинобарин, аҳолисининг ярмидан кўпроғи ёшлардан иборат бўлган мамлакатда ёшларга оид давлат сиёсатини изчил амалга ошириш, ёш авлодни ҳар томонлама етук ва баркамол, интеллектуал салоҳиятли, ўз қатъий позициясига эга, юртда амалга оширилаётган ислоҳотларга бефарқ бўлмаган, юртнинг эртанги муносиб келажаги учун дахлдорликка тайёр, мақсадга интилувчан, серғайрат, ватанпарвар, садоқатли, комил шахслар сифатида тарбиялаш Ўзбекистонни дунёнинг энг ривожланган давлатлари сафидан ўрин олишининг муҳим омили эканини мамлакат раҳбари ва ҳукумат яхши англайди.\nАлоҳида таъкидлаш жоиз, «2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси»да ҳам бу масала алоҳида ўз аксини топди. Жумладан, ёшларнинг ҳуқуқларини ҳимоя қилишга қаратилган қуйидаги устувор вазифалар белгиланди:\nбиринчидан, жисмонан соғлом, руҳан ва ақлан ривожланган, мустақил фикрлайдиган, Ватанга содиқ, қатъий ҳаётий нуқтаи назарга эга ёшларни тарбиялаш, демократик ислоҳотларни чуқурлаштириш ва фуқаролик жамиятини ривожлантириш жараёнида уларнинг ижтимоий фаоллигини ошириш;\nиккинчидан, ўрта махсус, касб-ҳунар ва олий таълим муассасалари битирувчиларини ишга жойлаштириш ҳамда хусусий тадбиркорлик соҳасига жалб этиш;\nучинчидан, ёш авлоднинг ижодий ва интеллектуал салоҳиятини қўллаб-қувватлаш ва рўёбга чиқариш, болалар ва ёшлар ўртасида соғлом турмуш тарзини шакллантириш, уларни жисмоний тарбия ва спортга кенг жалб этиш.\nЎзбекистон Президенти томонидан 2018 йил 27 июнда имзоланган «Yoshlar – kelajagimiz» Давлат дастури тўғрисида»ги Фармон бу\nборадаги ишлар самарадорлигини оширишга қаратилган муҳим ҳужжат бўлди. Фармон билан «Yoshlar – kelajagimiz» жамғармаси ташкил этилди ва ушбу жамғарма ёшларнинг бизнес ташаббуслари, стартаплари, ғоялари ва лойиҳаларини амалга ошириш учун тижорат банклари орқали йиллик 7 фоиз ставка билан имтиёзли кредит ва мол-мулкни лизингга бериши белгилаб қўйилди. Ушбу ҳужжатга эътибор қаратилса, ёшлар тадбиркорлиги ва ташаббускорлигини комплекс ривожлантириш вазифалари аниқ ва тизимли белгиланганини кўриш мумкин.\nЎз навбатида, Ўзбекистондаги барча ўзгаришларнинг негизи ҳисобланган таълим-тарбия тизимида ҳам туб ислоҳотлар олиб борилмоқда. Айни вақтда таълим, шу жумладан, ижтимоий соҳа учун харажатлар миқдори давлат бюджети харажатлари умумий қийматининг ярмидан кўпроғини ташкил этмоқда. Табиийки, ҳар қандай давлат ҳам бундай катта харажатларни кўтара олмайди, аммо қанчалик оғир бўлмасин, бунинг учун зарур маблағ ва ресурслар излаб топилмоқда.\nЎзбекистон раҳбари мазкур харажатларни харажат эмас, балки келажак учун қўйилган энг самарали сармоя деб ҳисоблаб, таълим даражаси ва сифати ҳар қандай давлатнинг истиқболини белгилаб берадиган муҳим омил эканини таъкидламоқда. Ҳақиқатан ҳам, ислоҳотларнинг тақдири, натижаси, биринчи навбатда, кадрлар савиясига, уларнинг давр ва тараққиёт талабларига нечоғли жавоб бера олишига боғлиқ.\nШу мақсадда мамлакатда Мактабгача таълим вазирлиги ташкил этилди, мактаб таълим тизими тубдан ислоҳ қилиниб, 11 йиллик умумий ўрта таълим қайта жорий этилди. Вилоятларда янги олий таълим муассасалари, илмий ва ижодий марказлар ташкил этилмоқда. Олий ўқув юртларига қабул квоталари сезиларли даражада кенгайтирилди. Сиртқи ва кечки олий таълим шакллари тикланди. Кейинги икки йил ичида 15 дан ортиқ ривожланган давлатларнинг нуфузли университетлари филиаллари очилди.\nМухтасар айтганда, Ўзбекистонда ёшларга оид давлат сиёсати аниқ мақсадларни кўзлаган ҳолда, босқичма босқич, комплекс чора-тадбирларга асосланган ҳолда изчил давом эттирилмоқда.\nБу борада Шавкат Мирзиёев томонидан ижтимоий, маънавий-маърифий соҳалардаги саъй-ҳаракатларни тизимли асосда йўлга қўйиш бўйича 5 та муҳим ташаббуснинг илгари сурилиши Ўзбекистон тарихида ёшлар таълим-тарбияси бўйича яна бир янги босқични бошлаб берди.\nБиринчи ташаббус – ёшларнинг мусиқа, рассомлик, адабиёт, театр ва санъатнинг бошқа турларига қизиқишларини оширишга, истеъдодини юзага чиқаришга хизмат қилади.\nИккинчи ташаббус – ёшларни жисмоний чиниқтириш, уларнинг спорт соҳасида қобилиятини намоён қилишлари учун зарур шароитлар яратишга йўналтирилган.\nУчинчи ташаббус – аҳоли ва ёшлар ўртасида компьютер технологиялари ва интернетдан самарали фойдаланишни ташкил этишга қаратилган.\nТўртинчи ташаббус – ёшлар маънавиятини юксалтириш, улар ўртасида китобхонликни кенг тарғиб қилиш бўйича тизимли ишларни ташкил этишга йўналтирилган.\nБешинчи ташаббус – хотин-қизларни иш билан таъминлаш масалаларини назарда тутади.\nДавлат раҳбарининг бу эзгу ғояси Ўзбекистон халқи, айниқса, ёшлари томонидан катта қизиқиш билан қарши олиниб, қисқа вақт ичида мамлакат бўйлаб кенг қулоч ёзди.\nКелгусида реал ҳаётга кенг жорий этиладиган ушбу беш ташаббусга кўра, ҳудудлардаги маданият марказлари, мусиқа ва санъат мактабларининг моддий-техник базаси ва улардан фойдаланиш ҳолати кескин яхшиланади, ёшларнинг қизиқишидан келиб чиқиб, қўшимча яна 1,5 мингта тўгарак ташкил этилади. Ҳатто энг чекка қишлоқлардаги маданият марказларида ҳам бадиий-ҳаваскорлик жамоалари, ёшлар театр-студиялари ва “Ёшлар клублари” фаолияти йўлга қўйилади.\nШунингдек, мамлакат миқёсидаги 12 мингдан зиёд спорт иншоотига ёшларни максимал даражада қамраб олиш чоралари кўрилиб, барча умумтаълим мактаблари спорт анжомлари билан тўлиқ жиҳозланади. Шу билан бирга, олис ва чекка ҳудудларда енгил конструкцияли сендвич панеллардан кичик спорт заллари ва сунъий қопламали майдонлар қурилади. Болалар ва ўсмирлар спорт мактаблари сони янада кўпайтирилади.\nЁшларни интернетдаги зарарли хуружлардан асраш, уларни ахборот технологияларидан унумли фойдаланишга ўргатиш масалалари бўйича илғор халқаро тажрибалар асосида барча ҳудудларда Рақамли технологиялар ўқув марказлари ташкил этилади. Бу масканларда электрон тижорат ва дастурлаш бепул ўргатилади, ахборот технологиялари соҳасида бизнес бўйича инновацион кўникмалар шакллантирилади, “стартап” лойиҳаларга ёрдам кўрсатилади. Шунингдек, 2021 йилгача барча мактаблардаги компьютер синфларини замонавий технологиялар ва юқори тезликдаги интернет тармоғи билан таъминлаш бўйича чора-тадбирлар режаси ишлаб чиқилиб, босқичма босқич амалга оширилади. Янги ташкил этиладиган компьютер ўйинлари марказлари ёш авлоднинг билим ва дунёқарашини кенгайтиришга қаратилган тест, викторина, ривожлантириш стратегиялари ва бошқа фойдали дастурлар билан таъминланади.\nЁшларда китобхонлик кўникмаларини мустаҳкамлаш мақсадида, янги ташаббус доирасида Қорақалпоғистон Республикаси ва барча вилоятларга 1 миллион нусхадан кам бўлмаган миқдорда китоблар етказиб берилади. Шу баробарида, ҳар бир шаҳар ва туман марказида биттадан намунали китоб дўкони ташкил этилади, кўчма китоб павильонлари жойлаштирилиб, “Библиобус”лар орқали қишлоқ ва овуллар аҳолисига кутубхона хизматлари кўрсатиб борилади.\nХотин-қизларни иш билан таъминлаш мақсадида 2019-2020 йилларда барча туманларда 195 та тикув-трикотаж корхонаси барпо этиш учун аҳоли зич яшайдиган, меҳнат ресурслари кўп жойлар танлаб олинди. Натижада 24 мингдан ортиқ доимий иш ўрни яратиш назарда тутилган.\nУмуман, ёшларнинг таълим олиши, касб-ҳунар эгаллаши, етук инсонлар бўлиб улғайиши йўлида замонавий, илғор-инновацион шарт-шароитларни яратиб бериш учун Ўзбекистон бор куч ва имкониятларини ишга солмоқда. Чунки ёш авлодни ҳар томонлама қўллаб-қувватлаш, маънавий етук, жисмонан соғлом, ватанпарвар ва фидойи этиб тарбиялаш, ҳуқуқ ҳамда манфаатларини ҳимоя қилишга эътибор қанча кучайтирилса, унинг самараси ҳам шунча юқори бўлади. Шу боис Ўзбекистон жамиятнинг фаол қатлами сифатида эътироф этилувчи ёшлар қатламига «муаммо» деб эмас, балки юрт равнақини таъминловчи катта куч, давлатнинг стратегик ресурси сифатида қарамоқда. Натижада бугун юксак билимли, замонавий фикрлайдиган, қатъий позицияга эга ёшлар мамлакатнинг эртанги тараққиётида тобора ҳал қилувчи кучга айланиб боряпти.


Расулуллоҳ соллаллоҳу алайҳи васаллам: «Ғазаб шайтондандир. Шайтон эса оловдан яратилган. Олов сув билан ўчирилади. Бирортангиз ғазабланса, таҳорат қилсин», деганлар.\nЎзингда йўқ бўлган нарсани эмас, ўзингда бор нарсани фикрла! Зеро, сенда бор нарса Аллоҳнинг марҳамати, сенда йўқ нарса Аллоҳнинг эса ҳикматидир.\nБир ҳаким зот айтдилар: Ўзига ишонган киши ёлғон гапирмайди. Ўзини азиз деб билган киши хиёнат қилмайди.\nҚуръон ўқиганингда кўзларингга қараш савобини тортиқ қиласан, қулоғингга эшитиш савобини тортиқ қиласан, тилингга эса нутқ савобини тортиқ қиласан. Аллоҳим! Қуръонни қалбларимизнинг баҳори айла!\nЗамоннинг икки куни бордир. Бири фойдангга, бири эса зараринггадир. Фойдангга бўлса, манманлик қилма! Зарарингга бўлса, сабр қил!\nКиши жаннатдаги даражаси кўтарилганини кўриб, «Булар менга қаердан келди?» дейди. Шунда унга: «Фарзандингнинг сенга айтган истиғфори сабабли даражанг кўтарилди», дейилади.


20:06 / 19.07.2017\nМамлакатда соғлиқни сақлаш тизимини янада ривожлантириш, кўрсатилаётган тиббий хизматлар кўлами ва сифатини ошириш, кадрлар таъминотини яхшилашга қаратилган ислоҳотлар жадаллик билан олиб борилмоқда.\nҚисқа фурсат ичида давлат раҳбарининг соҳага доир ўндан ортиқ фармон ҳамда қарорлари қабул қилиниб, ҳаётга татбиқ этилаётгани бунинг яққол тасдиғидир. Хусусан, аҳолини сифатли ва арзон дори-дармон воситалари билан таъминлаш, оналик ва болаликни муҳофаза қилиш, шошилинч тиббий ёрдамни такомиллаштириш, бирламчи тиббиёт тизимини янада яхшилаш, тиббий таълимни замонавий талаблар даражасида ташкил этиш, хусусий секторни қўллаб-қувватлаш, ихтисослашган тиббий ёрдамни аҳолига янада яқинлаштиришга доир меъёрий ҳужжатлар бугун ҳар бир тиббиёт ходими учун дастуриламалга айланди.\nШу йилнинг 17 июль куни Президент Шавкат Мирзиёев «Аҳолини дори воситалари ва тиббиёт буюмлари билан таъминлаш тизимини такомиллаштириш бўйича қўшимча чора-тадбирлар тўғрисида»ги қарорни имзолади. Ҳужжатда аҳолини дори воситалари ва тиббиёт буюмлари билан узлуксиз таъминлаш, сунъий тақчиллик ва нархларнинг ошириб юборилишига йўл қўймаслик бўйича қатор чора-тадбирлар белгиланган.\nШу муносабат билан Ўзбекистон Республикаси Соғлиқни сақлаш вазирлигида мазкур қарор ижросига масъул бўлган ишчи гуруҳ йиғилиши бўлиб ўтди.\nУнда Соғлиқни сақлаш вазирлиги раҳбар ходимлари, тегишли бошқарма бошлиқлари, вазирлик тасарруфидаги таълим ва даволаш-профилактика муассасалари раҳбарлари иштирок этди.\nЙиғилиш соғлиқни сақлаш вазири А.Шодмонов раислигида ўтказилди. Ўз кириш сўзида А.Шодмонов 6 июль куни давлат раҳбари раислигида соғлиқни сақлаш тизимини янада такомиллаштириш, соҳадаги мавжуд муаммо ва камчиликларни бартараф этиш масалаларига бағишланган навбатдаги видеоселектор йиғилишда танқидий таҳлил қилинган масалаларга тўхталиб, соғлиқни сақлаш ходимлари олдида ниҳоятда катта ва масъулиятли вазифа турганини таъкидлаб ўтди.\nДарҳақиқат, жамиятнинг бебаҳо бойлиги бўлган инсон саломатлигини мустаҳкамлаш, тиббий хизмат сифатини ошириш билан боғлиқ вазифаларга Ўзбекистонда давлат даражасида эътибор қаратиб келинмоқда. Чунки бу соҳа ҳар бир одамнинг кундалик ҳаётига дахлдордир.\nПрезидентнинг 2016 йил 31 октябрдаги “Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида”ги қарорига мувофиқ, 2017 йилнинг 1 январидан дори воситаларига нарх белгилаш билан боғлиқ янги тартиб-қоида жорий этилди. Яъни, четдан олиб келинадиган, шунингдек, мамлакатда ишлаб чиқариладиган дори-дармон воситалари ва тиббиёт буюмларининг нархи сезиларли пасайди. Президентнинг шу йил 17 июлдаги «Аҳолини дори воситалари ва тиббиёт буюмлари билан таъминлаш тизимини такомиллаштириш бўйича қўшимча чора-тадбирлар тўғрисида»ги навбатдаги қарори мазкур ҳужжатнинг мантиқий давоми бўлди.\n— Ушбу ҳуқуқий ҳужжатлар ижроси биз — тиббиёт ходимлари зиммасига катта масъулият юклайди. Буни ҳар биримиз ҳис қилишимиз лозим, — дейди республика соғлиқни сақлаш вазири А.Шодмонов. — Чунки, Президентимиз таъкидлаганидек, соғлиқни сақлаш тизими аҳолининг саломатлигига, жамиятимизнинг ижтимоий кайфиятига, халқнинг давлатга, ҳукуматга бўлган ишончига, ҳеч шубҳасиз, энг кучли таъсир кўрсатувчи соҳадир. Шундай экан, бу борада камчиликка йўл қўйишга ҳеч биримизнинг ҳаққимиз йўқ. Биз энди аҳолининг дори-дармон билан таъминланиши масаласи қай даражада амалга оширилаётганини хонада ўтириб, ҳисоботлардан эмас, бевосита халқ билан мулоқот қилиб билишимиз, халқ баҳоси орқали ишимиз натижасини кўришимиз лозим.\nТаъкидланганидек, олиб борилаётган мониторинг ишлари дори-дармон таъминоти ва нархи масаласида ҳал этилиши лозим бўлган масалалар борлигини кўрсатмоқда. Йиғилишда ушбу камчиликлар аниқ мисоллар асосида қайд этилди ва масъулларга уни бартараф этиш бўйича аниқ кўрсатмалар берилди.\nТадбир якунида Президентнинг шу йил 17 июлда қабул қилинган қарорида белгиланган вазифалар ижроси бўйича аниқ муддатлар тайинланди. Ҳар бир ходим ўз ишига таҳлилий танқид кўзи билан қараб, топшириқларни ўз вақтида бажарилишини таъминлаши, бунда халқ розилиги ва инсон манфаати етакчи ўринга қўйилиши лозимлиги таъкидланди.\nТиббиёт Соғлиқни сақлаш вазирлиги


2019 - 3.1-coни\nОлий ва ўрта махсус таълим вазирлиги Ўзбекистон Миллий университети муассислигидаги “ЎзМУ хабарлари” илмий журнали 1997 йилдан буён бир йилда тўрт марта 2014 йилдан йилига ўн марта чоп этилади. Журнал белгиланган графикка мувофиқ Ижтимоий-гуманитар фанлар йўналиши бўйича бир йилда 6 та, аниқ фанлар йўналиши бўйича бир йилда 2 та, Табиий фанлар йўналиши бўйича бир йилда 2 та сонлари чоп этилади. Шартли босма табоғи 38-40. Адади 100-120 нусхани ташкил қилади. Мақолалар ўзбек, рус, инглиз тилларида берилади. “ЎзМУ хабарлари” журналининг Низоми Ўзбекистон Миллий университети кенгашида 2007 йил 5 февралда қабул қилинган.\n“ЎзМУ хабарлари” илмий журналига тақдим этиладиган илмий мақолаларга қўйиладиган асосий талаблар жаҳон андозалари ҳамда Ўзбекистонда яқиндан бери амал қилаётган PhD тадқиқотлари тизимидаги андозалардан келиб чиқади.\n1. Муаллиф (ёки муаллифлар) томонидан тақдим этилаётган илмий мақола мавзуси “ЎзМУ хабарлари” илмий журналининг рукнларига мос келиши шарт.\n2. Мақола халқаро андозалар талаби доирасидаги қуйидаги аниқ бандларга эга бўлиши лозим:\nМақола мавзуси имкон қадар қисқа ва лўнда кўринишда шакллантирилган бўлиб, мақоланинг тадқиқот йўналишини аниқ ифода этиши лозим. У ўзбек, рус ҳамда инглиз тилларида тақдим этилиши керак.\nМақолаларнинг қисқача аннотацияси 10-12 қатордан ошмаган ҳолда ўзбек, рус ва инглиз тилларида берилади. Унда тадқиқот муаммоси, унинг долзарблиги, тадқиқот муаммосини очиб бериш учун қўлланилган методология, тадқиқот натижалари, мақоланинг тўла мазмунидан келиб чиққан ҳолда муаллифнинг илмий ва амалий ҳиссасининг қисқача баёни ёритилади.\n- Калит сўзлар (Key words)\nКалит сўзлар мақола мазмуни ва мақсадини энг қисқа мазмунда очиб берувчи калит сўзлар ҳисобланади. scholar.google.com ёки google.com қидирув тизимида мақола осон ва энг биринчи саҳифаларда топилиши учун таянч сўзларнинг ҳар бири асосий матн таркибида ўртача 6-8 марта такрорланиши тавсия этилади.\nКириш қисмида асосан тадқиқот муаммоси, унинг мақсад ва вазифалари ёритилади. Мазкур қисм тадқиқот мавзусининг танланиш асоси, унинг долзарблиги ва илмий аҳамиятини тушунтириб беради (ушбу қисмда Президент асарлари ва маърузаларига мурожаат қилиниши лозим).\nМавзуга оид адабиётлар таҳлили тадқиқ этилаётган муаммо юзасидан муаллифнинг билим ва тасаввурларга эга эканини намоён этувчи қисм ҳисобланади. Адабиётлар таҳлили мавжуд интеллектуал ҳудуд доирасини баҳолаш ва шу асосда маълум харита яратишни англатади. Адабиётларнинг танқидий таҳлилидаги уринишлар мазкур мавзу доирасидаги билимларни кучайтиради ва тадқиқот саволларини янада ойдинлаштиришга ёрдам беради. Ўз мазмунига кўра ҳар қандай тадқиқот айни шу соҳада яратилган аввалги билимлар негизида қурилади. Адабиётлар бўйича таҳлил асосан соҳадаги энг янги журнал мақолалари ва бошқа турдаги маълумот манбалари асосида амалга ошади (мавзуга оид мақолаларни калит сўзлар ёрдамида www.scholar.google.com қидирув тизимидан топиш мумкин).\nТадқиқотнинг мақсад, вазифаларининг англашилганлиги ҳамда тадқиқот саволларининг ўз жавобини топганлиги, тадқиқотнинг асосий натижаларига ва тадқиқотнинг умумий жараёнига умумий хулосалар, шу билан бирга, таклифлар ва айни тадқиқотдан келиб чиққан ҳолда келажак тадқиқотиши йўналишлари мақола хулоса ва таклифлари қисмининг асосини ташкил этиши лозим.\nУшбуқисмдатадқиқотдафойдаланилганбарчаадабиётларнингрўйхати ,  ёки  кетма-кетлигидақўйилади:\n· муаллифлар исми-шарифи, китоб номи, нашр манзили нашриёт номи, йили, бетлари;\n· муаллифлар исми-шарифи, мақола номи, журнал номи, нашри, йили, сони, бетлари\n3. Мақола матни шрифти “Times New Roman”да, 14 кирилл ёки лотин алфавитида бўлиб, қаторлар оралиқлари масофаси 1.5 интервалда бўлиши лозим. Мақола матни саҳифасининг барча (ўнг, чап, юқори ва қуйи) томонидан 2 сантиметрдан иборат масофа қолдирилади. Мақоланинг максимал ҳажми 10 бетдан ошмаслиги, минимал ҳажми эса 7 бетдан кам бўлмаслиги ҳамда фойдаланилган адабиётлар сони камида 10-15 манбадан иборат бўлиши лозим.\n4. Мақолада албатта жадвал, чизма ёки расмлар бўлиши шарт. Жадвал номлари унинг юқори қисмида, чизма ёки расм номлари уларнинг қуйи қисмида ёзилиши ҳамда уларнинг манбаси аниқ кўрсатилиши лозим. Мақолада жадвал, чизма ва расмларнинг берилиши мақола сифатини оширувчи манба бўлиб хизмат қилади.\n5. Мақолалар ўзбек, рус, ёки инглиз тилларида тақдим этилиши мумкин.\n6. Ўзбек тилидаги ў, ғ, қ, ҳ каби ҳарфлар илмий мақола матнида гаплар таркибида тўлиқ ёзилиши шарт. Акс ҳолда илмий мақола таҳририят томонидан кўриб чиқилмайди.\n7. Юборилган мақолаларнинг барчаси “Антиплагиат” тизимида текширилади.\nЖурнал манзили:Тошкент 700174, Талабалар шаҳарчаси – 174, Мирзо Улуғбек номидаги Ўзбекистон Миллий университети бош бино 11-қават, 120 хона.\nЖурнал электрон почта манзили: uzmu.xabarlari@gmail.com\nТелефон номер: +998712271035, +998903232011


ВИРУС - Darakchi\nМУТОЛАА 27.02.2018, 18:39\nЧўчиб кўзларини очди. “Эндигина ухлай деганди-я, ўйладим ичимда. Бермаслигим керак эди, у бундайин хотиржамликни сўрғич шишадан тополмайди, ахир. Шишанинг на тафти бор, на меҳри. Фақат қорин тўлдиради, холос.\nБу ерга яқинда келдим. Янги туғилган фарзандим билан бемалол ва тинч яшашим учун шаҳар муҳитидан узоқроқ кетишга қарор қилдим. Одамлар ва цивилизация белгилари кўринмайдиган хилватда яшаш мароқлироқ мен учун. Ҳозир келган жойим кичикроқ қишлоқ. Озода ва тинч жойлар. Транспорт деярли йўқ бўлган осуда макон. Болам кўринишдан соғлом, яхши ўсаётганди. Шаҳар боласи бўлиб дунёга келгани учун бу ердаги чақалоқлардан ярқ этиб ажралиб турарди. Интиқиб кутилган фарзанд бўлгани сабабидан мўл-кўл кийим-кечак, бир талай чақалоқ учун лозим бўлган буюмлар харид қилганман. Қишлоқ болачаларига оналари томонидан бу қадар эътиборлилик йўқ. Кимдир арзон материалдан ўз қўли билан беўхшов кийимлар тикиб кийдириб қўйганини ҳам кўрдим. “Бу нимаси, ғашим келди менинг, нечанчи асрда яшаяпмиз, ахир? Болаларимиз энг яхши нарсаларга арзийди. Биз бўлсак, шугина кийимчалардан ҳам пул қизғансак”.\nБоласини эмизишга келган келинчак билан икки кун илгари танишгандим. Унга уйдагилари кўчага чиқишга умуман рухсат беришмас экан. “Жуда кўҳлик бўлгани учун турмуш ўртоғи қизғанса керак-да, ўйладим мен. Кўриниб турибди, ҳали жуда ёш. Юзидаги қизлик нафосати она бўлганида ҳам чеҳрасини тарк этмаган. Қизиқ, бу келин ҳам қуёшга ўхшаркан, худди ўғлим каби. Демак, қишлоқда иккита чиройли инсон бор — шу келин ва менинг ўғлим”.\nУ мен яшаётган ҳовлига сув олиш учун кирарди. Челак тўлгунига қадар бўлган қисқа вақт давомида ичида йиғилиб қолган ҳасратларини тўкиб-сочиб гапириб берарди. Эмишки, катта рўзғордаги деярли барча юмушлар ўзининг гарданида бўлиб, шўрлик бир амаллаб ҳаммасини эплашга ҳаракат қилар экан. Қизиғи, у бу гапларни менга нолиниб эмас, бор кучи билан ҳаракат қилаётгани учун ўзидан мамнун ҳолда гапириб берди. Унинг айтишича, болалар қуруқ сути қиммат турармиш, бунинг устига жуда тез тугаб қолар экан. Болага қуруқ сут олишга эри ва ўзида пул йўқлиги учун қайнанаси олиб берар экан. Шундан миннатдорлиги учун ҳам қўли олти, оёғи етти бўлиб қайнананинг хизматини қиларкан. Дакки эшитмаслик учун ҳатто қўй ҳам боқиб келармиш. Эй худойим-ей, шундай гўзал хилқат қўй боқиб юрса-я. Қайнанаси қандай кўзи қияркан унга бу ишларни қилдиришга? “Ҳаҳ жодугар кампир, ўйладим ичимда унинг қайнанасини ҳали кўрмаган бўлсам-да, ўзингни қатирмоч қизингга шу ишларни икки дунёдаям қилдирмаган бўлардинг”. Бундай ўйлаётганимга сабаб, ўша уйда ўзим қатори қизга кўзим тушганди. Мен-ку кечроқ турмушга чиқиб, кеч фарзандли бўлдим, аллақачон турмушга чиқиш вақти етган бу қиз норасида келинни тўрт томонга югуртирмасдан, тезроқ тенгини топса бўларкан”.\nКундузлари болани кўча томондаги ток тагига қўйилган курсида олиб ўтираман. Тоза ҳаво, енгил шабадада иккаламизнинг ҳам танимиз яйрайди. Ток барглари орасидан рўпарадаги ҳовлини зимдан кузатаман: келинчакнинг гаплари ростга ўхшаяпти, шундан бошқа ғимир-ғимир қиладиган одамнинг ўзи йўқ, шекилли. Олифта қайнука ҳар куни сўнгги урфда кийиниб, онасига ёрдамлашгани магазинга йўл олади, очиқ эшигидан кўриниб турибдики, қайнатаси сўрида мудраяпти, Таннозхон (нималар деяпман ўзи), яъни қайнэгачи ясан-тусан қилиб ишга кетяпти. Йўл-йўлакай келинчакка вазифаларини тушунтириб, нималарнидир уқтиряпти. “Инсофсизлар, ўйладим ичимда, танбал ишёқмаслар. Ҳойнаҳой куёв бола телевизор кўраётган бўлса керак. Келинчак уни телевизор кўришни ёқтиради деганди. Савлатидан от ҳуркади-ю, хоббиси ётиб олиб экранга тикилиш бўлса”. Ҳайронман, шаҳарда ҳеч ким билан ишим йўқ эди. Бу ерда бўлса, ўзим билан ўзим гаплашиб, ғийбат қилиб ўтирибман.\n“Тавба! Она сутидаям вирус бўлармишми, ўйладим мен. Вирус юқадиган бўлса, нега менга олиб келди? Муддаоси аниқ — болани эмизиб беришим керак!”\nЗимдан гўдакка назар ташладим: хунуккина, қорамағиз, бир бурда. Менинг ўғлим каби соғлом, тўлишган эмас. Кўзчалари кичкина, илтижоли боқади. “Шу болани эмизарканманми, хаёл ўтаяпти миямдан, борди-ю, ундан менга вирус юқса-чи! Масалан, ундан кейин ўғлимни эмизсам, ўғлимга ўтса-чи?!”\nБу келинчак боласига овқат сотиб олиб бериб ўрганиб қолган шекилли, менинг сутимга ҳам ҳақ тўламоқчи. Демак, у иккиланаётганимни тама деб тушуняпти. “Яратган эгам, қандай бандаларинг бор-а?”\nБолага қўл узатдим. Онаси бундан хурсанд бўлиб, дадиллашиб гўдакни қўлимга берди. Ичида “Материал бераман деганимга дарров кўнди” деб ўйлаган бўлиши керак. Буни эмизиш учун шаръий томондан хўжайинимдан рухсат олишим кераклигини биламан. У ҳозир биздан жуда узоқда бўлсаям, қўл телефонимнинг тугмачасини боссам, кифоя эди. Негадир ундай қилмадим. “Рухсат берса керак, ўйладим ўзимча, йўқ демайди ҳар қалай. Агар йўқ, деса-чи?! Боланинг қорни оч, ахир”.\n“Рухсат сўраб ўтирмайман”, деган қарорга келдим мен. Бола аллақачон қўлимда, кечадан бери оч, менинг эса сутим толиб-тошиб ётибди. Ҳеч қанақа расм-русумни қилиб ўтириш керак эмас. Хўжайиним қайсар одам, боламизга касал юқтирасан, деб рухсат бермаслиги мумкин. Агар шундай бўлса, буларни ноумид қайтараманми? Келинчак-ку бир амаллар, бола-чи, шунақа ҳолсиз ётаверадими, қачон магазинга қуруқ сут келаркан деб. У ҳамон қўлимда, йиғлашниям билмас экан бу чала туғилган кичкинтой.\n“Вой бечорагинам, ўйладим мен, қорни оч қолибди-да”. Юзига меҳр билан тикилдим. У ҳали ўйлаганим каби хунуккина эмас экан. Аксинча, ниҳоятда истарали, қош-кўзлари қоп-қора, юпқа лаблари қип-қизил ширингина чақалоқ. “Қуйиб қўйгандек ўзимга ўхшайди, хаёлан хурсанд бўлдим. Ўзи унга нега қуруқ сут сотиб олиб беришар экан-а? Балки ортиқча чиқимнинг кераги йўқдир. Менинг сутим иккала болагаям бемалол етиб-ортади. Келинчак қайнанасини кўндиришга уриниб кўрса бўларкан. Мени ярим кечаси безовта қилишсаям, ҳеч оғринмасдим. Фақат шугина қорни тўйиб ухласа бўлди эди. Ёки қайнанасига бориб ўзим ёлворсаммикан? Унга сутимда ҳеч қандай вирус йўқлигини айтаман. Мендан болага ҳеч бир зиён етмаслигини тушунтиришга ҳаракат қиламан. Қаердадир ўқигандим, она сути стерил ҳисобланаркан, у бола организмидаги саратон катакчаларини нобуд қилиб, иммунитетни мустаҳкамлармиш. Балки у аёлни жодугар деб нотўғри атаётгандирман. Агар у болани эмизишимга рози бўлса, мен учун дунёдаги энг мушфиқа аёлга айланишини билармикан? Фақат хўп деса, бас. Шу заҳоти ўзидан мен ғойибона қўйган жодугарлик тамғасини олиб ташлайди. Балки анави қизга ялиниб кўрарман. Агар ўз уйининг дарғазаб қироличаси бўлмиш онасидан рухсат олиб беролса, у мен учун пари-пайкалга айланиб қолган бўларди. Бир умр ундан миннатдор бўлиб яшаган бўлардим. Ахир у менга мана шу бир парча этни эмизиш бахтиёрлигини олиб берган бўларди-да. Сўтак қайната, боқибеғам эр, олифта қайнукадан буни илтимос қилолмаслигим аниқ. Бегона эркакка бориб бундай нарсани сўрашга ийманаман”.\nБоласига озуқа олиб бераётгани учун қайнанасини Худонинг ўрнига қўяётган шу келин энди ғашимни келтира бошлади. “Наҳотки бу манқуртнинг ўз фикри йўқ? Бола ўзиники, менинг эмизиш-эмизмаслигимни ўзи ҳал қилиши керак эмасми?”\nКелинчак кўзимга энди ошиб кетган хамир, семиз оймомога ўхшаб кўрина бошлади. Ўз уйида пол артадиган латтачалик қадри йўқ бу жувонни яна нима ҳам дейишим мумкин? Бекорчихўжа эрига болани боқиш учун пул кераклигини, уни топиш учун ишлаш лозимлигини тушунтирганмикан ҳеч? Қайнана, қайнатанинг кирларини ювиш бурчидир балки. Уй, ҳовли юмушлари, бола қарашдан ҳам ортиб, қайнэгачи, қайнукасининг кирларини ҳам юваётгани тўғримикан? Қора таппи қайнэгачисига “Ўзинг юв” деса, тили узилиб тушадими? Келин ойисига тўрт челак сув ташиб бермайдиган қайнука ҳурмат қилишига арзийдими? Кун бўйи уйда ётиб, тўртта қўйни суғоролмайдиган эркакни ўзига эр санаб, зириллаб қўрқиб туриши тўғрими? Асл вирус деб мана шу инсонларни айтса бўлади. Энг катта вирус шу уйдаги салбий қаҳрамонлар. Шундайлар туфайли жамият касалланади, оила мувозанати бузилади. Бир ёшгина келинчак шунақа кишилар босими остида тонналаб юк ортилган эшакка айланади.\nЙўқ, ҳозир мен эмизаётган бола бундай одамлар қўлида катта бўлмаслиги лозим. У менинг болам. Уни “салбий қаҳрамонларим” ва мана бу “оймомо” билан қолдиролмайман. Шу уйдан, умуман, бағримдан чиқиб кетишини асло истамайман. Йўқ, бермайман уни, беролмайман. “Уни мендан айирманглар, илтимос, ёлвораман сизга. Фақат менгина унга оналик қила оламан. Буни тушуниб етишинглар керак”.\n– Тезроқ беринг, опа, – хаёлимни бўлди “оймомо”. – Ҳозир келиб қолишади.\nУ жонсарак бўлиб бир жойида туролмаётганди. Норозилигимни билдирсам ҳам болани олиб, зипиллаб жўнаб қолди. “Энди ухлаётган эди-я, тошбағир онаси уни мендан тортиб олди. Юрагимни узиб олиб кетди тилла занжир таққан “тўлин ой”, тўғрироғи “семиз ой”.\nТонг ёришди, кун ёйилди, вақт чошгоҳга қараб кетди. Ҳамон йўқ. Нима бўлдийкин? Бу анқайган думалоқ “оймомо” бугун болани олиб чиқишнинг ҳеч иложини қилолмадимикан? Кўкракларим сутга тўлиб, ёрилай деяпти. Соғиб ташлагим келмаяпти, агар бирдан келиб қолишса, бўш кўкрак билан уни кутиб ололмайман. Қорнини тўйдиришим керак. Бу менинг вазифам. Ўзим яхши кўриб сидқидилдан бажарадиган энг олий вазифам.\n“Йўқ, – деди у қатъий. – Боламга касал юқтирасан. Шундаям эмизгинг келаётган бўлса, ўзинг биласан. Аммо ўғлимнинг саломатлиги учун бор жавобгарлик зиммангда эканини унутма!”\nАна, кўча эшикда келинчакнинг қораси кўринди. Қизил тугмани шартта босдим-да, телефонни кўрпачага отиб, ўрнимдан туриб пешвоз юрдим. Қўлида иккита бўш пақир. ...Болани обкемабди-да. Саломлашиб ўтирмасдан нега уни олиб келмаганини сўрадим. “Оймомо” мен учун фожиани англатадиган сўзларни кулибгина гапирди:\nНимадир қилишим керак, буни шундай қолдиролмайман. “Тиз чўкиб ўтиниб сўрайман сиздан, менинг салбий қаҳрамонларим, болани мендан асло айирманглар! Эй “оймомо”, сенинг юмушларинг битмас-туганмас, болага қарашга эса сира вақтинг йўқ, уни менга бера қол?! Жон дадаси, бир ўғлимиз иккита бўлса ёмонми, ўз болангизни суюб, уни нари итармайсизми?”\n“Материалингни қайнэгачингни тўйига асраб қўй, ўша кунларга соғ-омон етиб олсанг, кўйлак тиктириб киясан, дедим ичимда жаҳл билан тилла занжир таққан “оймомо”га. Жинними бу?”


"LG" ЎРАМА ТЕЛЕВИЗОРЛАРНИ ТАҚДИМ ЭТАДИ - Darakchi\nHI-TECH 20.10.2017, 13:56\nЖанубий Кореянинг телевизор ишлаб чиқариш бўйича дунёда иккинчи ўринда турадиган "LG" компанияси яқинда АҚШда бўлиб ўтган технология кўргазмасида ўзининг қайриладиган телевизион OLED-панелини намойиш этди.\n“The Korea Times” нашрининг маълумот беришича, LG Electronicsнинг 55-дюймли бу янги маҳсулоти ҳозирча фақат кўргазма учун ишлаб чиқарилган, холос. Уни оммавий савдога чиқариш учун яна 2-3 йил керак бўлади. Хабарларга кўра, OLED-панелли қайриладиган экранлар оддий телевизорларга қараганда компанияга кўпроқ фойда келтириши мумкин.\nЯнги телевизорларни шаффоф ва эгилувчан OLED-панеллар учун LG Display, батареяларни эса LG Chem корхоналари ишлаб чиқаради. Бироқ мазкур кўринишдаги маҳсулотларнинг оммалашуви учун тўсиқлар ҳам йўқ эмас. Бироқ компания раҳбарияти ушбу маҳсулот инсонлар ҳаётига янгича ўзгариш олиб киритишга ишонч билдирмоқда.\nМазкур янги маҳсулотнинг ҳар тарафи дисплей билан қопланган. OLED-панел ўзининг эгилувчанлиги ва шаффофлиги сабаб ўз ранги ва шаклини истаганча ўзгартириши мумкин.\nАйни пайтда бундай маҳсулотга талаблар ҳозирдан ошиб бораётир. “LG” компанияси эгилувчан дисплейга эга телевизорларни ишлаб чиқариш учун 1 млрд. доллар миқдорида маблағ йўналтирган.


Lenovo компанияси Intel Atom x5 процессорига эга Android-планшет тайёрламоқда - Zamin.uz\n17:36 / 16.04.2015\nLenovo компанияси Intel’нинг янги авлод аппарат платформасида бажарилган, ишлаб чиқариш номи Cherry Trail деб ном олган планшет кўринишидаги компьютернинг прототипини намойиш қилди.\nПланшетда Atom x5-Z8300 процессори қўлланилган. Бу 14-нанометрли қурилма тўртта ҳисоблаш ядроси ва Intel HD Graphics контроллёридан ташкил топган. Процессорнинг номинал такт частотаси 1,44 ГГц ни, тезлаштирилган такт частотаси 1,84 ГГц ни ташкил қилади. Электр истеъмол қилиш даражаси 2 Вт.\nПланшет 1920×1200 кўрсатиш қобилиятига эга 8-дюймли сенсор дисплей, 2 Гбайт тезкор хотира, 32 Гбайтли флеш-хотира билан жиҳозланган. Шунингдек, планшетда стереофоник динамиклар, олд камера, ёруғлик диодли вспишкага эга орқа камера, Wi-Fi ва Bluetooth симсиз алоқа адпатерлари ҳам ўрнатилган.\nМини-компьютер SIM-карта учун слот билан жиҳозланган. Бу планшетнинг камида 3-авлод (3G) мобиль тармоқларини қўллаб-қувватлашини англатади. Бироқ, планшетда 4-авлод LTE тармоқларида ишлаш эҳтимоли ҳам кўзда тутилган бўлиши мумкин.\nПланшет прототипида Android 5.0.1 Lollipop операцион тизими ўрнатилган. Lenovo қурилманинг сотув учун мўлжалланган версиясини чиқариши ёки намойиш қилинган намуна ўзида фақатгина бошқа ишлаб чиқарувчилар томонидан асос қилиб олиниши мумкин бўлган дизайнни намойиш қилгани номаълумлигича қолмоқда.\nЯнгиликлар » Технология » Lenovo компанияси Intel Atom x5 процессорига эга Android-планшет тайёрламоқда


2020 йилда Ўзбекистонда кўп ишлаб чиқарилган автомобил маълум қилинди,бу "Дамас" эмас — Sof.uz\nЖАҲОН 116,043,799 91,728,692 2,576,369\n22.01 10:17 1638 Иқтисод\nЎзбекистонда «Cobalt» автомобили ўтган йил давомида энг кўп ишлаб чиқарилган машина бўлди. Кейинги ўринларни «Нексия Т-250» ва «Дамас» эгаллаган.Давлат статистика қўмитаси 2020 йилнинг январ-декабр ойларида ишлаб чиқарилган автомобиллар ҳақида маълумот берди.\nМаълумотга кўра, 2020 йил январ-декабр ойлари давомида автомобил саноатида энг кўп ишлаб чиқарилган машина «Cobalt» (79 минг 908 дона), кейинги ўринларда «Нексия Т-250» ( 66 минг 402 дона), «Дамас» (51 минг 692 дона), «Ласетти-Жентра» (50 минг 52 дона) ва «Спарк» (23 минг 3 дона) қайд этилган.\nПрезидент иштирокида машинасозлик саноатини ривожлантириш масалалари кўриб чиқилган йиғилишда ҳамёнбоп автомашина ва электромобиллар ишлаб чиқаришга инвестиция киритиш зарурати ҳақида гапирилганди.\nШунингдек, Жиззахда Хитойнинг йирик «Донг Фенг» ва «Чанган» автомобил ишлаб чиқарувчи компаниялари билан ҳамкорликда «Донг Фенг» кроссовери ва «New Star Truck» автомобиллари ишлаб чиқариш режалаштирилаётганлиги айтилган.\nАввалроқ, 2021-2023 йилларга мўлжалланган инвестиция дастурида яқин йилларда хорижий компаниялар билан ҳамкорликда турли русумдаги автомобиллар ишлаб чиқарилиши кутилаётганлиги маълум қилинганди\nКеча, 13:32 4032\n3.03 12:34 4018\n3.03 11:14 2654\nКеча, 22:06 13 Ўзбекистон\nКеча, 21:53 154 Жамият\nКеча, 21:15 222 Ўзбекистон\nКеча, 20:40 131 Ўзбекистон\nКеча, 19:44 249 Жамият


Бутун Навоий вилояти ҳудуди 2030 йилгача эркин иқтисодий зона деб эълон қилинди » Энг сўнгги тезкор хабарлар - PRESS24.UZ\nPRESS24.UZ » Барчаси » Ўзбекистон » Бутун Навоий вилояти ҳудуди 2030 йилгача эркин иқтисодий зона деб эълон қилинди\nЎзбекистон / Навоий\nБутун Навоий вилояти ҳудуди 2030 йилгача эркин иқтисодий зона деб эълон қилинди\n16-05-2019, 00:35 95\nБутун Навоий вилояти ҳудуди 2030 йилгача эркин иқтисодий зона деб эълон қилинди. Президентнинг бу ҳақдаги фармони бугун имзоланди. Minbar манбалари айтишича, мамлакатда бизнес муҳитини яхшилашга қаратилган эркин иқтисодий зоналар ҳақидаги қонун ва бошқа норматив-ҳуқуқий ҳужжатлар қабул қилиниши кутилмоқда.\nНега эркин иқтисодий зона мақоми бутун Навоий вилоятига татбиқ этилмоқда: ҳукумат нуқтаи назаридан бу қадам вилоятда юқори технологияларга асосланган саноат ва минерал хомашё ресурсларини чуқур қайта ишлашни ташкил этиш орқали ички ва ташқи бозорда рақобатбардош маҳсулот ишлаб чиқаришга имкон беради. Ҳудудлар ривожланиши билан бирга янги иш ўринлари ташкил этилади. Импорт ўрнини босувчи маҳсулот ишлаб чиқарилади. Бунинг учун хорижий ва маҳаллий инвестицияларни жалб этишга қулай шароитлар керак.\nИнвесторлар нуқтаи назаридан бу ишлаб чиқаришни истеъмолчига яқинлаштиради. ЭИЗ иштирокчилари божларни камроқ тўлайди, маъмурий тўсиқларга камроқ дуч келади.\nҲужжатда нима дейилган: қуйидагилар Навоий вилоятини эркин иқтисодий зона сифатида ривожлантиришнинг асосий йўналишлари этиб белгиланди:\nинновацион фаолиятни ривожлантириш, шунингдек юқори технологияли корхоналарни яратиш ва илғор тажрибаларни жорий қилиш;\nэкспортбоп ва импорт ўрнини босувчи юксак қўшимча қийматли маҳсулотлар ишлаб чиқарадиган замонавий корхоналар ташкил қилиш учун тўғридан-тўғри инвестицияларни жалб этиш;\nНавоий вилоятининг ишлаб чиқариш салоҳияти ва ресурсларидан комплекс ва самарали фойдаланилишини таъминлаш;\nмаҳаллий хомашё ва материаллар базасида кимёвий маҳсулотлар ва замонавий қурилиш материаллари ишлаб чиқарувчи, тошни қайта ишловчи ва саноатнинг бошқа йўналишларидаги кластерларни ташкил этиш;\nқимматбаҳо тошлар ва металларни қайта ишлаш соҳасида янги ва замонавий корхоналарни ташкил этиш, шунингдек заргарлик буюмларини ишлаб чиқариш соҳасига инновацион технологияларни жорий этиш;\nвилоят корхоналари ўртасида саноат кооперациясини ривожлантириш орқали юқори технологияли маҳсулотлар ишлаб чиқаришни маҳаллийлаштиришни кучайтириш;\nвилоят корхоналари ўртасида саноат кооперациясини ривожлантириш орқали юқори технологияли маҳсулотлар ишлаб чиқаришни маҳаллийлаштиришни кучайтириш.\nУшбу ЭИЗ 2030 йилгача фаолият кўрсатади, бу муддат кейинчалик узайтирилиши мумкин, бу вақт давомида бу ерда алоҳида солиқ ва бож имтиёзлари амал қилади. Навоий ЭИЗда фаолият юритаётган корхоналар ер солиғи, мол-мулк солиғи ва бошқа солиқ ва божлардан озод этилади.\nБу имтиёзлар киритилган инвестицияга қараб:\n$300 мингдан $3 млн.гача – 3 йилгача;\n$3 млн.дан $5 млн.гача – 5 йилгача;\n$5 млн.дан $10 млн.гача – 7 йилгача;\n$10 млн.дан юқори – 10 йилга берилади, кейинги 5 йилда эса фойда солиғи ва ягона солиқ тўлови 50 фоиз камайтирилган ставкада ундирилади.\nАндижон-фарм эркин иқтисодий зонаси ташкил...\nМамлакатимизда боғ ва иссиқхоналар кўпайтирилади...\nЎзбекистонда янги вазирлик ташкил этилди...


Ноқонуний ер сотмоқчи бўлган мансабдор шахс қўлга олинди\nТошкент вилояти сармоя ва ташқи савдо бошқармаси ходими қўлга олинди\n21 Dekabr 16:02 Ҳодисалар\nДХХ ЕР НОҚОНУНИЙ РАСМИЙ СОТИШ\nДавлат хавфсизлик хизмати ходимлари икки шахсни давлатга қарашли ер участкасини сотиш учун 3,4 миллион доллар ўтказаётган вақтида қўлга олди.\nТошкент вилояти инвестиция ва ташқи савдо бошқармаси ходими масъулияти чекланган жамиятнинг норасмий эгаси билан жиноий тил бириктириб қўйган. Ушбу ташкилот Тошкент шаҳрининг Яккасарой туманида рўйхатга олинган. Қибрай вилоятида жойлашган 13,7 гектар унумдор ерни 3 миллион 425 минг долларга сотишга келишиб олдилар.\nБу ер жамият балансида бўлиб, қишлоқ хўжалиги маҳсулотлари етиштириш учун мўлжалланган эди. Олиб борилган тезкор тадбир давомида ДХХ ходимлари томонидан ушбу шахслар 500 минг доллар аванс олаётган вақтда қўлга олинди.\nРШТИМ шифокорини калтаклаган тошкентлик фуқаро қамоқхонага жўнатилди\nҚорақалпоғистон: мажбурий никоҳ учун аёл ўғирланган\nФирибгар Жанубий Кореяга ишлашга юборишга ваъда берган


Чаканда жийдадошлар (Elaeagnaceae L) оиласига мансуб, икки уйли ўсимлик ҳисобланади, табиатда бута ёки кичик дарахт (8 м) кўринишида ўсади. Новдалари тиканли, ланцетсимон, узунчоқ, эни 3–5 мм, узунлиги 4–9 см бўлган, устки қисми кулранг-яшил, остки юзаси эса қўнғир-кумушсимон рангли баргларига эга. Гуллари сариқ рангда, жуда майда ва шингилсимон бўлади. Меваси шарсимон ёки овалсимон – чўзинчоқ, бир уруғли тилласимон-сариқ, оловранг-қизғиш ва қизғиш рангли бўлиб, шарбати нордон ва ундан ананас таъми келиб туради.\nУшбу ўсимликни юқори қуруқ ва иссиқ ҳарорат, тупроқ унумдорлигининг пастлиги, шўрланганлиги каби салбий абиотик омилларга чидамлилиги, қиш совуқларига бардошлилиги илдиз бачкилари орқали теза кўпайиши ҳамда мева шарбати дориворлик хусусиятларига кўра, жуда фойдали ўсимликлар тоифасига киритиш мумкин. Бу пластик ва полиморф ўсимликнинг ареали жуда кенг бўлиб, унинг ғарбий чегаралари Англиянинг жанубий-шарқий қисмлари бўлса, шарқий чегараси Хитойнинг ғарбий провинцияларига тўғри келади.\nДемак, чаканда кенг ареалли ўсимлик сифатида бир неча экологик популяцияларни юзага келтирган. Чаканданинг Болтиқбўйи, Сибир, Олтой, Марказий Осиё популяциялари бой генофондга эгадир. Евроосиё қисмида 50 дан ортиқ навлари (асосан Олтой-Сибир популяциялари асосида) яратилган бўлиб, улар асосида махсус чаканда етиштиришга ихтисослашган хўжаликлар ташкил этилган. Экиннинг асосий қимматли хусусияти мева шарбати ва уруғларида чаканда мойи (облепиховое масло) мавжудлиги бўлиб, унинг миқдори 8 фоизгача етади. Бундан ташқари мевасида С, Е, В1, В2, витаминлари, каротин, фолий кислотаси, флавоноидлар, органик кислоталар учрайди. Мойи ҳам ўз навбатида Е ва F витаминларига ва каротиноидларга бой.\nМойи радиоактив нурлар таъсирида зарарланган тери, ошқозон-ичак, меъда шиллиқ қаватлари, ошқозон-ичак яраси ва гинекологик касалликларни даволашда тенги йўқ доривор воситадир.


Қаршидан бошланган зафарлар\n«Қарши қалъасидан бир фарсанг (тахминан олти чақирим) масофага келиб тушдим... Шу пайт Амир Жоку тизза уриб, «Бир гуруҳ баҳодирлар орқада қолдилар, улар келгунча тўхтаб туриш зарур», деб ўтинди. Шунда хотирамга бир фикр келди. Баҳордирларим етиб келгунча қалъани ўзим кўздан кечирмоқчи бўлдим. Қирқ киши ҳамроҳлигида Қарши қалъаси томон йўл олдим. Қалъа қораси кўринган жойда баҳодирларимни тўхтатиб қўйдим ва уйимизда туғилиб ўсган Мубашшир билан Абдулло исмли йигитларни бирга олиб, ўзим кетдим. Сув билан тўлдирилган хандақ бўйига етдим. Қарасам, хандақ сув билан лиммо-лим экан. Теварак-атрофга назар солиб, хандақ тепасидан қалъага сув олиб борадиган тарновга кўзим тушди. Отимни Мубашширга қолдириб, ўша тарнов орқали сув кечиб, хандақ устидан ўтдим ва қалъа деворига яқинлашдим. Дарвоза олдига бориб, эшик қоқдим. Дарвозабонлар ухлаётган экан, ичкаридан садо чиқмади. Қалъа деворини кўздан кечириб, нарвон қўйиб, арқон зиналар билан чиқса бўладиган жойни топдим. Сўнг орқага қайтдим ва отланиб баҳодирларим олдига бордим».\n«Инояти илоҳийни кўрингки, бир кишигаким, ани иноятидин хосе қилса, анга андоқ журъат берурким, икки юз қирқ уч киши билан ўн икки минг кишини урушиб босқай (енггай) ва икки кунда аларнинг шаҳар ва қалъасини олғай... Ва бу сўз ёлғон эрмас, анинг учунким, ул маъракада бўлғон кишилардин эшитиб ва кўрганлардин таҳқиқ қилиб битдук. Душманларнинг азимат ва шавкатлари бартараф бўлиб, ҳар бири бир сори қочдилар... Ҳазрат соҳибқирон ул қиш саодат ва иқбол билан Қаршида турди ва лутфу эҳсон била андаги улуғ, кичик, фақир, мискин раиятларга шафқат кўзи билан боқиб, зироатқа ва иморатқа саъйи қилди».\nЯздийнинг гувоҳлик берганидек, Темурбек Қарши шаҳрида қишлаган ойларида мискин ва фақирларга эҳсонлар қилади, вайрон бўлган иморатларни қайта тиклатади, баҳор яқинлашганда экин экиш учун уруғлиги бўлмаган деҳқонларга уруғлик улашади. Бу ҳақда «Темур тузуклари»да шундай дейилади: «Менинг даргоҳимга илтижо қилиб, паноҳ истаб келган турку тожик, арабу ажам тоифаларидан бўлган... деҳқонлар ва раиятдан қайси бирининг деҳқончилик қилишга қурби етмай қолган бўлса буюрдимким, унга экин-тикин учун зарур уруғ ва асбоб тайёрлаб берилсин. Агар фуқародан кимнинг уй иморати бузилиб, тузатишга қурби етмаса, керакли ускуналар билан ёрдам кўрсатилсин».\n— Мўғул истибдоди авжига чиққан йилларда Мовароуннаҳрдай гуллаб-яшнаган пойдор юрт ўзининг тарихий номини ҳам йўқотиб, мустамлака ўлкасига — Чиғатой улусига айланиб қолган эди... Чексиз адолатсизликлардан Темурбекнинг қанчалар изтироб чекканини бизнинг авлодимиз — сиз билан биз — айниқса чуқур ҳис қиламиз. Чунки орадан олти аср ўтиб, худди шундай кўргуликлар бизнинг ҳам бошимизга тушган эди.\nШавкатли аждодимизнинг ўлмас хизматлари шундаки, у мураккаб тарихий шароитда халқнинг бошини қовуштира билди. Истилочиларга қақшатқич зарбалар бериб, Туркистон заминида илк бор истиқлол байроғини баланд кўтарди. Пароканда эллар, элатларни бирлаштириб, марказлашган қудратли давлат тузди... Зурриётларига қарата «истиқлол билан мулку миллат, лашкар ва раъиятни бошқарингиз!» деб васият қилди.


ДНК таҳлили қанчалик ишончли ва нархи қанча? — Фарғона шифокори\nДНК таҳлили қанчалик ишончли ва нархи қанча?\nЎзбекистонда ташкил этилган одам ДНК (дезоксирибонуклеин кислоталари) таркибий қисмлари) таҳлилини ўтказувчи лаборотория минтақамиздаги нуфузли муассасалардан ҳисобланади. Инсон сочи толасидан ўтказиладиган ДНК таҳлиллари 99.99 фоиз, баъзилари 100 фоиз аниқлик даражасида хулоса бера олади.\nБундай экспертизалар Адлия вазириги ҳузуридаги Хадича Сулаймонова номидаги Республика суд экспертизаси марказида ўтказилмоқда.\nАввалари одам ДНК таҳлиллари фақат суриштирувчининг, терговчининг, прокурорнинг ёки судьянинг қарори, суднинг ажрими асосида ўтказилар эди. Эндиликда бу таҳлиллар фуқароларнинг мурожаатлари асосида ҳам ўтказилмоқда.\nАдлия вазирлигининг ижтимоий тармоқлардаги «Адлия билан мулоқот» гуруҳида “Одам ДНК суд биологик экспертизаси. Унинг ўтказиш тартиби ва аҳоли учун яратилган имкониятлар” мавзусида ўтказилган “On-line” мулоқот шу йўналишда амалга оширилаётган ишлар ҳақида сўз юритилди.\nСуд экспертизаси маркази ходимлари ДНК суд биологик экспертизасини ўтказиш тартиби, бу турдаги экспертиза томонидан хал этиладиган масалалар ҳамда аҳоли учун ДНК таҳлилларини ўтказиш бўйича яратилган имкониятлар ҳақида сўзлаб берди.\nМулоқот давомида Марказ томонидан ўтказиладиган тадқиқотларнинг ишончлилиги, лабораторияларнинг халқаро стандартлар бўйича аккредитациядан ўтганлиги, ДНК таҳлиллари жаҳон стандартларига мос замонавий асбоб-ускуна ва услубиётлар асосида ўтказилаётганлиги ҳақида маълумот берилди.\nМутахассислар фуқаролардан тушган саволларга ҳам жавоб берди. Жумладан, соч толасидан ҳам ДНК ўтказиш мумкинлиги, ДНК таҳлилларининг юқори аниқликда ўтказилаётгани, таҳлилни ўтказишда шахс ёшининг аҳамияти йўқлиги айтилди. Шахс экспертизаси натижасидан норози бўлса, қайта экспертиза ўтказиш учун (етарли асослар мавжуд бўлса) судга ёки тергов органларига мурожаат қилиши мумкин. Фуқароларнинг аризалари асосида ўтказиладиган ДНК таҳлили натижалари фақатгина аризачиларгагина маълум қилинади.\nДНК экспертизаси ўтказиш нархларига тўхталиб ўтилди. Ҳозирги кунда тўловлар тадқиқот объектларидан келиб чиқиб уч хил тарифда белгиланган. Оддий тадқиқотлар – 2 миллион 83 минг 707 сум, ўртача қийинликдаги тадқиқот – 4 миллион 21 минг 189 сўм ва мураккаб тадқиқот – 6 миллион 214 минг 564 сўмни ташкил этади.\n← «Мен ўз касбимни севаман»\nМуҳаррирнинг ҳаёт йўли ёҳуд «Фарғона шифокори» ҳақида сўз →\n30.07.2019 fsh.uz 709\n17.05.2019 fsh.uz 401\n21.11.2018 fsh.uz 460


Инсон ҳуқуқлари бўйича вакил сайёр қабулларни амалга ошириши режалаштирилмоқда\n17:20 / 18.08.2017\nБугун, 18 август куни Олий Мажлис Инсон ҳуқуқлари бўйича вакили (Омбудсман) томонидан Европада хавфсизлик ва ҳамкорлик ташкилотининг Ўзбекистондаги координатори билан ҳамкорликда «Инсон ҳуқуқлари бўйича вакил (Омбудсман) фаолиятининг ташкилий ҳуқуқий асосларини такомиллаштиришнинг долзарб масалалари» мавзусидаги экспертларнинг давра суҳбати бўлиб ўтди.\nУнда «Ўзбекистон Республикаси Олий Мажлиси Инсон ҳуқуқлари бўйича вакили (Омбудсман) тўғрисида»ги Ўзбекистон Республикаси қонунига ўзгартириш ва қўшимчалар киритиш ҳақида»ги қонун лойиҳаси муҳокама этилди. Анжуманда академик Сайёра Рашидова, доктор Йозеф Сигеле, Европа Омбудсман институти Бош котиби, элчи Жон Макгрегор, адвокат Ҳайнз Бюллер ҳамда Конрад Аденауэр номидаги фонд мутахассисларининг таклиф ва фикрлари инобатга олиниб, янги қўшимчалар киритиш муҳокама этилди.\nХусусан, шу пайтгача Инсон ҳуқуқлари вакили аҳолидан шикоятларни қабул қилиб, шу билан бирга амалда ариза ва таклифларни ҳам кўриб чиққан. Эндиликда янги қўшимчалар орқали ушбу функционал ваколатлар қонун ҳужжатида ўз аксини топади.\nШунингдек, вакил шахсий ва сайёр қабулларни ўтказиши, вилоятлар бўйлаб вақтли турнеларда бўлиши қонун бандлари билан эътироф этилмоқда. Бундан олдин, халқаро тажриба мавжуд бўлган бизнес-омбудсман лавозими ташкил этилаётгани, унинг фаолиятига доир қонун лойиҳаси қонунчилик палатаси томонидан муҳокама этилаётгани ҳақида хабар берилган эди.\nинсон ҳуқуқлари сайёр қабуллар бизнес-омбудсман


10, 15, 50 йилдан сўнг таълим қай кўринишда бўлади?\nNashr qilingan sana: 30.09.2020\nТаълим тинимсиз ўзгариб бормоқда. Ҳозирги кунда, инновацион технологиялар даврида инсоният янги таълим тизимларини кашф қилмоқда. 10, 15, 50 йилдан сўнг таълим қай кўринишда бўлади? Биз Сизга таълим тизимининг яқин келажакда қандай бўлиши тўғрисида энг машҳур тахминларни келтириб ўтамиз.\nБиз таълим олаётган масканлар тубдан ўзгаради. Биз учун одатий бўлган синфхоналар ўрнига ўрганувчиларга ўз лойиҳаларини амалга ошириш ва мутлақо эркин ҳаракатланиш имконини берувчи хоналар бўлади.\nБаҳолар ўрнига портфолио.\nБилим баҳодан муҳимроқ эканлигини тез-тез таъкидлаймиз. Келажак мактабларида айнан билим биринчи ўринга қўйилади. Портфолио эса баҳодан муҳимроқ кўрилади. Бу иш берувчига Сиз ҳақингизда кўпроқ маълумот беради, яъни у Сизга муносиб баҳо беришига имкон яратади. Еттинчи синфда ёзилган жаҳон бозори тўғрисидаги тадқиқот иши, шаҳодатномадаги информатика фанидан "аъло" ўзлаштиришдан кўра кўпроқ нарсани айтиб беради.\nМустақил таълимга эътибор.\nҲозирги кунда уйингиздан чиқмаган ҳолда, ўзингизга қулай вақтда мустақил ўқишингиз мумкин бўлган жуда кўп онлайн курслар мавжуд. Дарҳақиқат, уларнинг сони жуда кўп бўлиб, онлайн курсларнинг замонавий кўриниши сифатида мустақил таълимни янада қулай қилувчи онлайн курслар агрегаторлари эътироф этилмоқда.


«Ўзбектелеком»дан янги акция: Интернетга уланувчилар учун...\n01.06.2019 23:13 0 2994\nФото: «Ўзбектелеком» АК\n«Ўзбектелеком» АК 2019 йил 1 июндан «Интернетга уланинг ва абонент қурилмасига бепул эга бўлинг» акциясини эълон қилди.\nЭнди «UZONLINE»га уланувчилар қурилма сотиб олиш учун қўшимча харажат қилиши шарт эмас. Шунчаки фақат ойлик абонент тўлови 50 минг сўмдан ортиқ бўлган тариф режасига уланса, абонент қурилмасига мутлақо БEПУЛ эга бўлишади.\nАмалдаги абонентлар акцияда фақатгина уланиш технологияси «xDSL»дан «FTTx»га ўзгартирилганда иштирок этишлари мумкин. Абонентга қурилма бепул фойдаланишга тақдим этилади.\nАкцияда иштирок этиш бошланган кундан бошлаб, уч ой мобайнида, абонент томонидан акциянинг барча шартлари бажарилгандан сўнг қурилма абонентнинг хусусий мулкига айланади.\nҚайд этилишича, мазкур акция доирасида тақдим этиладиган абонент қурилмасининг сони чекланган. Батафсил маълумотлар билан компания сайтида танишиш мумкин.\nинтернет акция Uzonline «Ўзбектелеком» АК


19 январь куни UzAuto Motors компанияси навбатдаги баёноти билан шов-шув келтириб чиқарди. Маълум қилинишича, 19 январгача тузилган шартномалар бўйича Lacetti вa Cobalt автомобиллари мижозларга магнитоласиз етказиб берилади.\nМагнитоласиз ишлаб чиқариладиган автомобиллар ҳақидаги хабар монополнинг хурмача қилиқларига ўрганиб қолган жамоатчиликнинг «кун мавзуси»га айланди. Kun.uz ижтимоий тармоқларда шу мавзуларда ёзилган постларни жамлади.\nҲуқуқшунос ва блогер Хушнудбек Худойбердиев «бу кетишда бора-бора машиналар юқоридаги расмдаги каби сотиладими дейман», дея автомобиль корпусининг расми билан пост қўйди.\n«Раис бува» канали муаллифи эса бошқа таклиф йўқлиги туфайли компания автомобилни ўриндиқларсиз сотса ҳам халқ барибир сотиб олиши ҳақида ёзган ва буни иқтисодиётнинг «ўзбекча модели» дея атаган.\nКарикатурачи ушбу мавзуга бағишланган яна бир постида UzAuto Motors’дан магнитофон ўрнига битта электр чойнак ўрнатиб чиқаришни илтимос қилган. «Газга навбатда турганда чой-пой дамлаб турардик-да», дейилади ҳазиломуз постда.\nМавзуга боғлаб Ўзбекистондаги автомобиль саноатини пародия қилган ушбу ҳазилга шунчаки «no comment» дейиш мумкин.\nЯрим йилдан буён Ўзбекистонда блокдан бўлишига қарамай сенаторлар-у, вазирлар фойдаланаётган твиттерда ҳам мавзуда қизиқарли муносабатлар билдирилди. «Бизга рулни беришса бўлди, қолганини ўзимиз эплаб оламиз. Ҳурмат билан оддий халқ», дейилади твитлардан бирида.\nЯна бир твиттер фойдаланувчиси эса магнитола учун сиқилаётганларнинг кўпчилиги инсон ҳаёти учун муҳим бўлган хавфсизлик ёстиқчаси бўлмаган автомобилларни ҳайдаб юрганини эслатган.\nКарикатурачи Habikatura ҳам мавзуга мос расм чизган. «Ишқилиб, машиналарни тормозсиз чиқаришмаса бўлди, «буниям ўзларинг қўйворарсизлар деб» дея изоҳ қолдирган у.\n«Хушхабар»дан рақобатчилар ҳам фойдаланиб қолишмоқда…\nЎзбекистондаги GM автомобилларини энг аёвсиз танқидчиси блогер Умид Ғафуров автомобилларда магнитола йўқлигининг энг кулгили ва энг ачинарли томони одамлар барибир бундай машиналар учун навбатда туриши эканлигини ёзган.\n«Ҳа, бизда ўзидан кетган ишлаб чиқарувчи монополист бор. Аммо одамларимизнинг ўзида ҳам кўп гап бор. Навбатда туришади. Бир йил олдин тўлайдилар. Янги машина бўлса ҳам дарҳол сервисга олиб бориш оддий ҳолга айланган», дейди блогер.\nЖурналист Шуҳрат Шокиржонов эса автомобилларни магнитоласиз беришни режалаштираётган компанияга обуначиларидан келган кесатиқли илтимосни ёзиб қолдирган.\n«Бир илтимос бор эди: ғилдираксиз беришни ҳам ташкил қилсинлар, барибир сотиб олгандан кейин балонларни салондан чиқмасдан пишиқроғига алмаштиришяпти. Заводга ёрдам бўлади, ҳарнада...»\nUzAuto Motors ушбу вазиятдан чиқиш учун магнитоласиз автомобиль харидорларига иккита вариант таклиф қилган: магнитола пули қайтариб берилади, харидорлар ўзи бозордан сотиб олиб ўрнатади ёки кейинчалик заводга магнитола келса, текин ўрнатиб берилади. Лекин расмий хабарда қайтариб бериладиган сумма, яъни магнитола пули қанча бўлиши айтилмаган.\nАввалроқ, UzAuto Motors шартнома бўйича 2021 йил ноябрь-декабрь ойларида автомобиль олишини кутаётган мижозларга автомобиллари яна 2 ой ўтиб етказиб берилишини маълум қилганди.\nШунингдек, компания ўтган йилнинг 5-17 декабрь кунлари ишлаб чиқарилган Nexia, Cobalt вa Lacetti автомобилларини чақириб олганди. Бу автомобилларнинг орқа ойна иситиш тизимини текшириш зарурати билан боғлиқлиги айтилган.


Чироқчи тумани иккига бўлинди\nЯнги ташкил этилган Кўкдала туманининг маркази этиб Еттитом шаҳарчаси белгиланди.\nСенат ахборот хизматининг хабар беришича, 2022 йил 17 март куни Сенатнинг навбатдаги ялпи мажлисида сенаторлар Қашқадарё вилояти Чироқчи туманининг чегараларини ўзгартириш ва Кўкдала туманини ташкил этиш тўғрисидаги масалани кўриб чиққан.\nМажлисда Кўкдала тумани ташкил этилишига сабаб бўлган асосий омиллар алоҳида айтиб ўтилган. Қўмита маълумотига кўра, Чироқчи туманига 1926 йилда асос солинган бўлиб, аҳолиси 420 минг кишини, умумий ер майдони 2,8 минг километр квадратни ташкил этади.\nҚайд этилишича, бугунги кунда туман марказидан энг чекка қишлоққача бўлган масофа 65-100 километрни, жумладан, Тошли қишлоғи – 100 километр, Сарсон қишлоғи – 93 километр ва Қуруқсой қишлоғи – 65 километрни ташкил этади. Масофа узоқлиги аҳоли туман марказига бориб-келиши учун 2-3 та йўловчи транспортидан фойдаланишига ва бир кун йўқотилишига сабаб бўлмоқда.\nГарчи Чироқчи туманида аҳоли сони ва имкониятлар катта бўлишига қарамасдан 2021 йилда аҳоли жон бошига саноат маҳсулотлари ишлаб чиқариш 1,8 миллион сўм (вилоятда 5,5 миллион сўм), қишлоқ хўжалиги маҳсулотлари ишлаб чиқариш 8,2 миллион сўм (вилоятда 8,7 миллион сўм), хизматлар ҳажми эса 1,8 миллион сўм (вилоятда 3,9 миллион сўм)ни ташкил қилиб, вилоят бўйича энг охирги ўринда жойлашган.\nШунга кўра, Чироқчи туманида яшаётган аҳолига ижтимоий ва маиший қулайликлар яратиш ҳамда вилоятда режалаштирилаётган ўзгаришлар, урбанизация жараёнларини давлат томонидан тартибга солиш, айниқса аҳоли бандлигини таъминлаш мақсадида, ушбу туманнинг бир қисмида Кўкдала туманини ташкил этиш ҳамда унинг марказини Еттитом шаҳарчаси этиб белгилаш назарда тутилган.\nБунда Чироқчи туманида истиқомат қилаётган 420 минг нафар аҳолининг 176,3 минг нафари, яъни 32 та маҳаллада яшаётган қисмини Кўкдала тумани таркибига ўтказиш режалаштирилмоқда.\nШунингдек, Кўкдала тумани таркибига 162 та саноат корхонаси ва 1 та кичик саноат зонаси (Айритом) ўтказилади.\nМаълумот учун, Чироқчи тумани мактаблар сони бўйича Ўзбекистонда биринчи ўринда туради. Бу туманда 234 та мактаб бўлиб, уларда 93 мингдан ортиқ ўқувчи таълим олади.\nЭслатиб ўтамиз, 2021 йил октябр ойида президент Қашқадарё вилоятидаги сайловчилар билан учрашувда Чироқчи туманининг аҳолиси кўплиги ва ҳудуди катталигини инобатга олиб, туманни иккига бўлиш ва унинг бир қисмида Кўкдала туманини ташкил этиш таклифини билдирганди.


Пойтахт ҳаётига оид хабарлар — Tashkentnews.uz : Tashkentnews.uz\nПойтахт ҳаётига оид хабарлар\n“Мен шу азиз Ватан фарзандиман” шиори остидаги маънавий-маърифий тадбирларни ўтказиш бўйича “Йўл харитаси”нинг Тошкент шаҳридаги ижроси\nҲукумат миқиёсида ишлаб чиқилган “Мен шу азиз Ватан фарзандиман” шиори остида туркум маънавий-маърифий тадбирларни ўтказиш бўйича намунавий “Йўл харитаси” асосида Тошкент шаҳар ҳокимлиги ва пойтахтимизнинг 11 та туман халқ таълими бўлими томонидан “Йўл харитаси” тайёрланди ва тасдиқланди. Мазкур ҳужжатга мувофиқ барча ўрта таълим мактабларида маънавий-маърифий тадбирлар, зиёлилар, психологлар билан учрашувлар, ёшларнинг ватанга дахлдорлигини оширишга қаратилган кўрик-танловлар, спорт мусобақалари ташкил этиб келинмоқда. Бундай тадбирлар 2018-2019 ўқув йилининг якунига қадар олиб борилади.\n2019 йилда ўтказиладиган Халқаро бахшичилик фестивалига Тошкент шаҳар ҳокимлиги катта тайёргалик кўрмоқда\nЎзбекистон Республикаси Президентининг 2018 йил 1 ноябрдаги “Халқаро бахшичилик санъати фестивалини ўтказиш тўғрисида”ги қарорига мувофиқ жорий йилдан бошлаб ҳар икки йилда бир марта Сурхондарё вилоятининг Термиз шаҳрида Халқаро бахшичилик санъати фестивали ўтказилади. Ҳозирда 2019 йил 5-10 апрель кунлари бўлиб ўтадиган илк анжуманга тайёргарлик ишлари авжида.\nМазкур анжуманга тайёрганлик кўриш мақсадида Тошкент шаҳрининг ишчи гуруҳи Термиз шаҳрига бориб, пойтахт учун ажратилган жой билан танишди. Бугунги кунда Тошкент шаҳри учун мўлжалланган майдонни безаш бўйича лойиҳавий альбом ишлаб чиқилди.\nШунингдек, безаш, фольклор жамоаларининг чиқишлари бўйича тайёргарлик олиб борилмоқда.\n“Барчаси ўз қўлингда!” Тошкент шаҳар ҳокимлигининг ёшлар учун янги лойиҳаси\nТошкент шаҳар ҳокимлиги томонидан ёшлар ўртасида соғлом маънавий муҳитни шакллантириш, жиноятчиликнинг олдини олиш ҳамда ўсиб келаётган авлод ҳар томонлама етук бўлиб улғайишларини таъминлашга қаратилган “Барчаси ўз қўлингда!” шиори остидаги тарғибот тадбирлари ўтказилди.\nЖумладан, таълим муассасаларида “Ўқувчи” рейдлари ташкил этилиб, ёшлар билан уларни қизиқтирган масалалар муҳокама этилди, қизиқишлари ва муаммолари ўрганилди.\nЁшлар ўртасида тадбиркорликни янада ривожлантириш мақсадида тумандаги барча касб-ҳунар коллеж битирувчилари билан ёш тадбиркорлар ўртасида семинар-тренинг уюштирилди.\nТошкентдаги “Чилонзор Оқтепа” ва “Юнусобод Оқтепа” археологик ёдгорликларини қайта тиклаш бўйича лойиҳалар ишлаб чиқилмоқда\nТошкентдаги “Чилонзор Оқтепа” ва “Юнусобод Оқтепа” археологик ёдгорликларини қайта тиклаш бўйича лойиҳалар ишлаб чиқилмоқда. Бунинг учун тарихчи олимлар, ҳайкалтарош усталар ва археологлардан иборат ишчи гуруҳ ташкил этилди. Унинг аъзолари пойтахтимиз фахри бўлган маданий мерос объектларини сақлаб қолиш ва қайта тиклаш билан шуғулланишади.


“Аладдин” гуруҳи “Korean POP World Festival 2013”да Гран - www.Voydod.net\n“Аладдин” гуруҳи “Korean POP World Festival 2013”да Гран\nЖанубий Корея Республикасининг Чанвон шаҳрида ҳар йили мунтазам равишда “Korean POP” халқаро мусиқафестиваль-танлови ўтказилади.\nБу йил ҳам мазкур фестивалда иштирок этиш учун дунёнинг 43мамлакатидан жами 10 мингта ариза тушган. Ундан иккинчи турда халқаро интернет тармоқлари орқали овоз беришйўли билан 30та мамлакат қатнашчилари танлаб олинган, бу ҳақда Ўзбекнаво эстрада бирлашмасининг расмий сайтихабар беради.\nФестивалнинг финал босқичида Аргентина, Хитой, Коста-Рика, АҚШ, Индонезия, Япония,Кения, Янги Зеландия, Парагвай, Греция, Руминия, Россия, Туркия, Чехия ҳамда Ўзбекистондан ташриф буюргангуруҳлар иштирок этишди. Ушбу танловда юртимиз шарафини ҳимоя қилган “Аладдин” гуруҳи “Girl” қўшиғинимаҳорат билан ижро этиб, фестиваль бош соврини – Гран Прини қўлга киритишди.\n“Аладдин” эстрадастудияси 1990 йилда ташкил топган. Ўтган йиллар давомида 15дан ортиқ халқаро фестиваль, танлов ва мусиқийлойиҳаларда иштирок этиб, фахрли ўрин ва совринларни қўлга киритган.\n“Аладдин” эстрада студиясида7та гуруҳ фаолият олиб боради. Унда 6 ёшдан 25 ёшгача бўлган 100дан ортиқ ўқувчи ва талаба ёшлар иштирок этишади.Жорий йилда студиянинг 9 нафар аъзоси “Янги авлод” Республика кўрик-танловининг лауреатлик дипломини қўлгакиритди ҳамда 48 нафари Халқаро кўрик-танловларда иштирок этиб, фахрли ўринларни эгаллади.


Давлат хизматлари маркази янги бинода\nБухоро шаҳар Давлат хизматлари марказининг янги биноси фойдаланишга топширилди.\nШу муносабат билан ташкил этилган тадбирда вилоят ҳокимлиги, кенг жамоатчилик вакиллари иштирок этди. Мамлакатимизда фуқароларга турли ижтимоий муносабатларда қулайлик яратиш, уларнинг оғирини енгил қилишга доимий эътибор қаратилаётгани таъкидланди.\nДавлат хизматлари маркази қисқа муддатда фуқароларга бир жойнинг ўзида қулай, ортиқча вақт ва харажат сарфламай хизмат кўрсатадиган тизимга айланди.\nМарказ зали бўйлаб ўрнатилган белгилар, хизматларни онлайн тарзда олиш имконини берадиган инфокиосклар, у ёки бу давлат хизматидан фойдаланиш жараёни, электрон навбат кўрсатилган қоғозчани олиш, қайси ойнага мурожаат қилиш лозимлиги ҳақида тушунтириш берадиган маслаҳатчилар, шунингдек, кутиш жойлари ташриф буюрувчиларни мамнун этмоқда. Она ва бола хонаси, тиббиёт пункти, тўловлар учун махсус касса, давлат хизмати жараёни ва навбат рўйхатини намойиш этадиган монитор, нақд пул қилиш мумкин бўлган банкомат ишлаб турибди.\nДавлат хизматлари агентлиги Бухоро вилояти бошқармаси бошлиғи Қ.Холовнинг таъкидлашича, марказда кўрсатиладиган давлат хизматлари тури тобора кўпаймоқда. Янгиланган бинода имкониятлар доираси кенглиги боис, бу ерда кўрсатиладиган хизматлар сони 100 дан ошди. Эски ҳайдовчилик гувоҳномасини янги намунадагисига алмаштириш, автомототранспорт воситасини давлат рўйхатидан ўтказиш, биометрик паспорт олиш, давлат рўйхатидан ўтказиш ва рухсат бериш ҳужжатларини расмийлаштириш, ФҲДЁ ва нотариат органлари томонидан тақдим этиладиган ва бошқа хизматлар мавжуд.\n– Илгари бўш ўрин бор-йўқлигини суриштириш учун ҳам вақт сарфлашга тўғри келган, – дейди фуқаро Дилшода Муқимова. – Энди бунга ҳожат қолмади. Фарзандимни мактабгача таълим муассасасига жойлаштириш мақсадида Бухоро шаҳар Давлат хизматлари марказига мурожаат қилдим. Тезда ҳал бўлди. Яшаш жойимиз яқинидаги боғчага йўлланма беришди. Ишим осон битгач, марказдаги бошқа хизматлар билан ҳам танишдим. Бу ерда автомобиль рақамларини бериш хизмати ҳам йўлга қўйилгани жуда яхши иш бўлибди. Айтишларича, бу амалиёт мамлакатда биринчилардан бўлиб шу ерда жорий этилибди. Шунингдек, марказдаги электрон кутубхона, бепул Wi-Fi хизмати одамларга қўшимча қулайлик яратади.\nМарказнинг янги биноси фойдаланишга топширилиши муносабати билан ташкил этилган тадбирда Бухоро вилояти ҳокими Ў.Барноев, Ўзбекистон Республика Адлия вазири Р.Давлетов иштирок этди.


90 мг эритма қулай ўлчов қошиқчали шиша флаконда, картон ўрамда\nФаол модда: Парацетамол - 3,0 г; ёрдамчи моддалар: макрогол 6000, сахароза эритмаси, сахарин, сорбин кислотаси (Е 200), натрий метилпара-гидрооксибензоат (Е 219), натрий пропилпарагидрооксибензоат (Е 217), кармель-ванилли ароматизтор, сув-100 мл гача.\nОғриқ қолдиради, ҳароратни туширади Қўлланиши Болалар Эффералган сиропи ҳарорат кўтарилганда ва ҳар турли оғриқларда (шамоллаш касалликларида, бош оғриғи, тиш оғриғи, мушак оғриғи) қўлланилади. Эффералган сиропи тана массаси 4-32 кг бўлган (1ойлик-12 ёшгача) болаларга мўлжалланган.\nБолалар Эффералган сиропининг максимал суткали дозаси тана массасига боғлиқ. Ўлчов қошиғида бола тана массаси 4, 8, 12 ёки 16 кг га мос келадиган бир маротабалик дозани кўрсатувчи (15 мг/кг) бўлиш (дозалаш) белгилари бор. Максимал суткали доза вазн массаси 1 килограммига 60 мг дан ошмаслиги керак. Қўллаш усули. Ўлчов қошиғини фарзандингиз вазн массасига мос келадиган белгигача тўлдиринг. Препарат болага суюлтирилмасдан ёки, сут ёки сув билан суюлтириб берилиши мумкин. Қабул тезлиги ва вақти. Болалар Эффералган сиропини қабул қилиш интервали 6 соат. Буйрак етишмовчилиги намоён бўлганда препарат қабул қилиш интервали 8 соатдан кам бўлмаслиги керак. Препарат қабул қилиш тартибига риоя қилиш ҳароратнинг кескин ошиб кетишидан сақлайди ва оғриқ синдроми интенсивлигини камайтиради.\nОта-оналар доимий равишда мумкин бўлган ножўя таъсирларни сезиш учун болалар ҳолатини кузатиб боришлари лозим. Бошқа дори препаратлари каби болалар Эффералган сиропи турли оғирлик даражасидаги ножўя таъсирлар чақириши мумкин. Кам ҳолларда: Болада аллергик реакциялар (тери тошмаси) бўлиши мумкин. Бу ҳолларда зудлик билан препарат қабулини тўхтатинг ва шифокорга мурожаат қилинг. Жуда кам ҳолларда: Милк қонаши ва бурундан қон оқишига олиб келувчи тромбоцит миқдорини камайиши кузатилади. Бу симптомлар пайдо бўлганда шифокорга мурожаат қилинг ва қон таҳлилини ўтказинг. Метил- ва пропилпарагидросибензоат борлиги туфайли эшакем тошмалари пайдо бўлиши мумкин.\nПарацетамолга ёки препаратнинг бошқа компонентларига ўта сезгирлик (таъсирчанлик), айниқса, парабенларга (метил- ва пропилпарагидрокси-бензоат ); Жигар фаолиятининг оғир етишмовчилиги;\nЖигар ва буйрак фаолиятининг бузилишида препарат қабул қилишдан олдин шифокор билан маслаҳатлашинг. Агар фарзандингиз диабет билан оғриган бўлса ёки қанд миқдори камайтирлган парҳезда бўлса, 4 кг вазн оғирлигига тўғри келадиган ҳар бир доза 0,67 мг қанд (шакар) сақлашини ҳисобга олиш лозим. Болалар Эффералгани, сироп қабул қилаётганда ота-оналар эҳтиёт чораларига риоя қилишлари керак ва шубҳа туғилса шифокорга мурожаат қилиш лозим.\nҲарорат 30°С дан юқори бўлмаган, қуруқ, болалар ололмайдиган жойда сақлансин.


Бу ҳақида “ТАСС” ахборот манбаси хабар берди. Ушбу давлатдаги “American”, “Delta”, “Southwest” ва “United” авиакомпаниялари Висконсин, Иллинойс, Индиана, Миннесота, Мичиган ва Огайо штатлари томон амалга ошириладиган парвозлар кечиктирилиши ҳақида ўз мижозларини огоҳлантирди. Метеорологларнинг прогнозига кўра, кучли ёғингарчилик бир неча кун давом этиб, охирги йиллардаги энг серқор мавсум бўлади. Чикаго маҳаллий давлат бошқаруви органлари кўчаларни тозалаш учун 300 та оғир техника воситаларидан фойдаланишни режалаштираяпти. Бугун бу ҳудудга қор қалинлиги 20 см., Детройтда 15-23 см.гача қалинликда қор ёғиши кутилаётир. Маълумотларга кўра, 1884 йилдан бери Чикагода фақат тўққиз марта ёққан қорнинг қалинлиги 30 см.дан ошган экан.\nМазкур рукндаги бошқа мақолалар: « 530 миллион АҚШ долларини ўғрилашда айбланаётган хакерлар гуруҳи ушланди\tИсроил Суриядаги ҳаво ҳужумидан мудофаа тизимлари ва Эрон ҳарбий нуқталарига кучли зарба берди »


АҚШ Президенти Жорж Буш Конгресс Ироқдаги урушни молиялашни пайсалга солишда давом этса, АҚШ қўшинлари қийин аҳволда қолишидан огоҳлантирди.\nКонгресс аъзолари урушни молиялашга оид қонунни охиригача тасдиқламасдан Оқ уйни боши берк кўчага олиб кириб қўйди. Буш Конгрессни қонунни қўшинларни олиб чиқиш муддатини белгиламасдан, қабул қилишга чақирди.\n“Апрел ойида қўшимча маблағ ажратилиши маъқулланмаса, армиянинг тайёрлигига таъсир қилувчи ҳамда аскарларимиз ва уларнинг оилаларини қийин аҳволда қолдирувчи чораларни кўришга мажбур бўламиз. Уруш пайтида, жанг майдонидаги қўшинларимиз маблағларни кутаётган бир пайтда, бундай қарорни пайсалга солиш Конгрессдаги кўпчиликни ташкил этувчи Демкоратлар партияси учун ўта масъулиятсизликдир”, - деди Буш.\nСенат ҳам, Вакиллар палатаси ҳам Ироқ ва Афғонистондаги АҚШ қўшинларини молиялаш қарорини тасдиқлаган. Мазкур қонун кучга кириши учун иккала палата қабул қилган қарорлар мувофиқлаштирилиши лозим. Конгресснинг иккала палатси Буш маъмуриятини Ироқдан қўшинларни олиб чиқишга чақирган. Буш қўшинларни Ироқдан олиб чиқишга оид ҳар қандай қарорга вето қўйишидан огоҳлантирган.


Сайтингиз ҳимояга муҳтожми? Ўқувчи шиловнинг кашфиётидан фойдаланинг - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистонда деярли ҳар куни турли даражадаги кашфиётлар амалга оширилади. Ўқитувчилар, ҳатто ўқувчилар ҳам тадқиқот олиб боради. Қўстанайлик ўн биринчи синф ўқувчиси ҳар қандай интернет захиранинг таҳликаларга бардошлилигини текширувчи дастур ёзди. Бу скрипт Пётр Шиловнинг шахсий иши. “Дастурни узоқдан туриб бошқариш мумкин”, дейди тадқиқотчи. У веб-порталлардаги жиноятчилар қўллаши мумкин бўлган деярли барча дефектларни кўрсатиб беради. Ёш тадқиқотчининг айтишича, рақамлаштириш даврида яхши сайт тузиш билан бирга уни турли тажовузлардан ҳимоялаш ҳам жуда муҳим. Ўз кашфиётини Пётр Шилов яқин келажакда патентлаштириш ниятида.\nПЁТР ШИЛОВ, ДАСТУРЧИ:\n- Мен бу скриптни ёзган дастур тилини аввалдан ўрганганман. Шунинг учун ҳам мазкур ишни бошлай олдим.\nАлмати вилоятида эса қишлоқ мактаблари ўқитувчилари мактаб дастуридаги китобларни ўқиш учун мобиль илова ишлаб чиқдилар. Ҳозирча бешинчи-ўн биринчи синф ўқувчилари учун дастлабки 30 та бадиий асар рақамланди. Келгусида бўлажак педагоглар барча дарсликларнинг электрон вариантларини яратиб, электрон кутубхона очишмоқчи. Натижада, ўқувчилар оғир портфеллар ташиб юриш заруратидан қутулади. Шунингдек, педагоглар барча ўқув режалари ва методик қўлланмаларни ҳам электрон форматга ўтказиш ниятида.\nАРДАҚ ҚИРИҚБАЙ, ШЕЛЕК ҚИШЛОҒИ МАКТАБИ ДИРЕКТОРИ:\n- Биз кўзи ожизлар учун ушбу китобларнинг аудио-вариантини ҳам яратдик. Ўқий олмайдиган, кўзи ожиз ногиронлар барча матнларни тинглаши мумкин бўлади.\nПЁТР ШИЛОВДАСТУРЧИаудиокитобпортфелларбадиий асар